World Football: Μορφές που άλλαξαν την ιστορία | sportime.gr\n#Tags: • Μπαρτσελόνα• Ρεάλ Μαδρίτης• Πελέ• Μπάγερν Μονάχου• Γιόχαν Κρόιφ• Sunday’s files\nΣπύρος Γιαννόπουλος\tClock Date and time that the article is published or last modified\t 12/04/2020 12:55\nΣπουδαίοι προπονητές με μυαλό σαν… κομπιουτεράκι και εντυπωσιακοί παίκτες, σωστοί μάγοι. Ο κόσμος του ποδοσφαίρου έχει γίνει μάρτυρας κάμποσων χαρισματικών προσωπικοτήτων. Πόσες όμως από αυτές τις μορφές ήταν τόσο επιδραστικές που ουσιαστικά κατόρθωσαν να αλλάξουν τον ρου της ιστορίας του;\nΜερικοί από τους ποδοσφαιριστές που πάτησαν στο χορτάρι ή προπονητές, είχαν την τύχη να διαμορφώσουν νέες τάξεις πραγμάτων, να μεταβάλλουν τις ισορροπίες και τέλος να δώσουν μια απρόσμενη, αλλά και συναρπαστική τροπή στην πορεία της εξέλιξης της «στρογγυλής θεάς».\nΕπί της ουσίας, το ποδόσφαιρο του 2020 αποτελεί ένα ψηφιδωτό, το οποίο σιγά σιγά δημιουργήθηκε από μικρά γεγονότα, επιδόσεις ή ρηξικέλευθες ιδέες που τέθηκαν σε εφαρμογή την κατάλληλη στιγμή.\nΟι περισσότεροι πρωταγωνιστές από αυτούς που κατόρθωσαν το παραπάνω, βρίσκονται στη λίστα, την οποία το sportime.gr ετοίμασε αποκλειστικά και μόνο για σας. Παίκτες και τεχνικοί, αναμφίβολα κατοικούντες στο ποδοσφαιρικό πάνθεον, των οποίων η επιδραστικότητα και ενίοτε η εφευρετικότητα χτύπησε «κόκκινο».\nΜε το «maracanazo», το κάζο από την Ουρουγουάη, στο Παγκόσμιο Κύπελλο της Βραζιλίας να στοιχειώνει τις παιδικές του αναμνήσεις, ο νεαρός τότε Πελέ δεν έγινε μονάχα ήρωας ενός έθνους λίγα χρόνια μετά. Ο κατά πολλούς κορυφαίος της ιστορίας, με τα τρία Μουντιάλ (1958,1962,1970) που κέρδισε, άλλαξε πολλά. Ουσιαστικά έδωσε ένα μάθημα… σάμπα σε όλη την Ευρώπη που έδειχνε ανίκητη σε εθνικό και συλλογικό επίπεδο και εδραίωσε την Βραζιλία ως αδιαμφισβήτητη παγκόσμια ποδοσφαιρική υπερδύναμη. Και δεν σταμάτησε μόνο εκεί.\nΟ πρώτος σκόρερ όλων των εποχών μπορεί να μην έπαιξε ποτέ στην Ευρώπη, αλλά αποτέλεσε φιγούρα έμπνευσης και αφορμή της μαζικής εισροής παικτών από τη «χώρα του καφέ» σε αυτήν. Βραζιλιάνικες ποδοσφαιρικές μορφές κατέκτησαν τις καρδιές των Ευρωπαίων και συνεχίζουν να το κάνουν μέχρι σήμερα, δίνοντας σε κάθε ρόστερ κάτι το εξωτικό, το διαφορετικό, το απρόσμενο.\nΡίνους Μίχελς- Γιόχαν Κρόιφ\nΣυνεχόμενες κατακτήσεις του κυπέλλου πρωταθλήτριων πέτυχαν αρκετές ομάδες. Όμως ο Άγιαξ του Ρίνους Μίχελς, ήταν το απαύγασμα του total football και η τεράστια ρίζα από την οποία «φύτρωσαν» οι δομές του σύγχρονου ποδοσφαίρου. Το σύστημα του Ολλανδού υιοθετήθηκε με τα χρόνια από πλήθος ομάδων που προσπάθησαν να αντιγράψουν τον τρανό «Αίαντα» των 70s. Μια ομάδα που έκανε… γκραν είσοδο στο ποδόσφαιρο και τα πήρε όλα αμπάριζα απέναντι σε ήδη τεράστια κλαμπ (Ρεάλ Μαδρίτης, Γιουβέντους, Ίντερ, Mπενφίκα).\nΆξιος συνεχιστής, ο ιδιοφυής εντός και εκτός γηπέδων Γιόχαν Κρόιφ. Το αείμνηστο «Νο14» του Άγιαξ, μετατράπηκε σε έναν από τους πιο εμβληματικούς προπονητές στο ευρωπαϊκό ποδόσφαιρο.\nΌχι μόνο έδωσε μέταλλο πρωταθλήτριας στην Μπαρτσελόνα φέρνοντάς την στην κορυφή της Ευρώπης. Όχι μόνο διέλυσε την πρωτοκαθεδρία της πανίσχυρης Ρεάλ Μαδρίτης. Όχι μόνο έβγαλε παίκτες που άφησαν το δικό τους στίγμα στην ποδοσφαιρική ιστορία. Ο Ολλανδός διόγκωσε την υστεροφημία του με το μεγάλο πρότζεκτ της «Μasia».\nΜε αδιάκοπη δουλειά η ακαδημία της Μπαρτσελόνα, εισήγαγε στον ποδοσφαιρικό κόσμο ένα πρωτοποριακό μοντέλο παιχνιδιού και αποτέλεσε το βαρύ όπλο πάνω στο οποίο οι «μπλαουγκράνα» διάδοχοί του (Γκουαρντιόλα, Βιλανόβα, κ.ά) στηρίχθηκαν για να αποκτήσουν το brand name που έχουν σήμερα.\nΑν δεν ήταν αυτοί οι δύο, το ποδόσφαιρο σίγουρα δεν θα ήταν ίδιο και σίγουρα όχι τόσο συναρπαστικό.\nΜορφές: Φραντς Μπεκενμπάουερ\nΜέχρι να κάνει την εμφάνισή του στους αγωνιστικούς χώρους, ο ρόλος του αμυντικού έμοιαζε κάπως διεκπεραιωτικός, στα όρια του άτεχνου ερασιτέχνη. Απλώς ένα έμψυχο, άκαμπτο εμπόδιο για τον αντίπαλο επιθετικό, ώστε να τον αποτρέψει για να σκοράρει. Όμως ο «Κάιζερ», έδωσε άλλη υπόσταση στον ρόλο του σέντερ μπακ ή του λίμπερο. Ο Φραντς Μπεκενμπάουερ έδειξε σε όλο τον κόσμο ότι ένας κεντρικός αμυντικός μπορεί να είναι playmaker, να δημιουργεί, να εκτελεί και να σκοράρει. Ότι είναι πολλά περισσότερα από ένας ανθρώπινος «κώνος».\nΚαι ο Γερμανός, χάρη στις ικανότητές του, έστω και αν τότε κανείς δεν το περίμενε, έφτιαξε μια μεγάλη σχολή. Πολλοί ακολούθησαν το δικό του ποδοσφαιρικό δόγμα και πλέον η αξία ενός αμυντικού δεν λογίζεται μόνο με τα κοψίματα, τα τάκλιν ή τις κεφαλιές. Κάτι για το οποίο το σύγχρονο ποδόσφαιρο το οφείλει στον Μπεκενμπάουερ.\nΦυσικά, δεν σταμάτησε εκεί. Δυναστεία ως παίκτης με την Μπάγερν Μονάχου στα μέσα των 70s, Μουντιάλ με την εθνική Γερμανίας ως παίκτης (1974) και ως προπονητής (1990) και αναμορφωτής των απίθανων Βαυαρών της νέας εποχής μαζί με τους Χένες και Ρουμενίγκε κατακτώντας πρωταθλήματα, κύπελλα και ευρωπαϊκά.\nΗ ιστορία της… αρπαγής του από την Ρεάλ Μαδρίτης, λίγο πριν παίξει επίσημο αγώνα με την Μπαρτσελόνα γνωστή. Μια μεταγραφή, η οποία έμελε να αλλάξει και το τοπίο στο ευρωπαϊκό στερέωμα. Ο Ντι Στέφανο, αέρινος και εμβληματικός παίκτης, κατέκτησε τα πάντα με τη «βασίλισσα» με αποκορύφωμα τα έξι Κύπελλα Πρωταθλητριών.\nΟ Αργεντινός έκανε τους «blancos» ξανά πρωταθλητές μετά από δύο δεκαετίες και με την απόφασή του να παραμείνει για έντεκα χρόνια στη Μαδρίτη διαμόρφωσε νέες ισορροπίες. H Ρεάλ έγινε υπερδύναμη και συνώνυμο της επιτυχίας, με την πλάστιγγα να γέρνει συντριπτικά στο μέρος της, εις βάρος της Μπαρτσελόνα, όπου μέχρι τότε ήταν σχετικά μοιρασμένη σε διακρίσεις. Ουδείς μπορεί να πει τι θα γινόταν, αν η μεταγραφή στους «μερένγκες» δεν είχε πραγματοποιηθεί.\nΜορφές: Σερ Άλεξ Φέργκιουσον\nΑλήθεια, υπήρχε άνθρωπος το 1990 που μπορούσε να ισχυριστεί ότι μόλις σε 23 χρόνια η Μάντσεστερ Γιουνάιτεντ θα ήταν η ομάδα με τις περισσότερες κατακτήσεις Premier League στην Αγγλία και θα κόντραρε στα ίσα τη Λίβερπουλ σε τίτλους; Εκείνος που το πίστευε, το έκανε πράξη και δεν ήταν άλλος από τον Σερ Άλεξ Φέργκιουσον.\nΤο 1986, ο Σκωτσέζος ανέλαβε τους «κόκκινους διαβόλους» ως την τρίτη δύναμη στο Νησί σε πρωταθλήματα (7 η Γιουνάιτεντ, 18 η Λίβερπουλ και 10 η Άρσεναλ) και το 2013, αποθεώθηκε από όλο το «Old Trafford», στο τελευταίο του ματς ως τεχνικός της Γιουνάιτεντ, με την οποία πανηγύρισε 13 φορές το πρωτάθλημα.\nΠέρα από αυτό, ο Σερ Άλεξ κατέκτησε δύο Champions League, έχοντας ως κορμό την εκπληκτική class of 92 με τους Γκιγκς, Σκόουλς, Γκάρι Νέβιλ, Ντέιβιντ Μπέκαμ και Ρόι Κιν με κορυφαία στιγμή την ανατροπή του αιώνα στον τελικό της Βαρκελώνης, το 1999 απέναντι στην Μπάγερν Μονάχου.\nΊσως ο μοναδικός στη λίστα, ο οποίος διαμόρφωσε την ιστορία από αποφάσεις που δεν πήρε. Ο μεγάλος Ντιέγκο Μαραντόνα πήρε μια χώρα από το χέρι και την έφερε στην κορυφή του κόσμου το 1986. Ωστόσο, αυτό δεν ήταν το μεγαλύτερο επίτευγμα του Αργεντίνου. Ο «Ντιεγκίτο» είχε κάτι παραπάνω από θάρρος για να επιλέξει να αφήσει την Μπαρτσελόνα το 1984 και να γίνει ένα με τη Νάπολη για τα επόμενα επτά χρόνια.\nΤο γεγονός και μόνο ότι κατάφερε να πάρει μια μικρομεσαία ομάδα της Ιταλίας και να την κάνει πρωταθλήτρια της χώρας, αλλά και Κυπελλούχο Ευρώπης, λέει πολλά για την ιδιοφυΐα του ως παίκτη. Χάρη σ’εκείνον, οι Ναπολιτάνοι όρθωσαν ανάστημα στον ιταλικό Βορρά και τη Ρώμη και άλλαξαν την ιστορία της Serie A για μια τριετία.\nΟ Μαραντόνα μεγάλωσε γενιές φιλάθλων, ενέπνευσε ποδοσφαιριστές και λαμβάνοντας υπόψη το μεγαλείο του, δημιουργείται αυτόματα το ερωτηματικό για το τι θα γινόταν αν επέλεγε να παραμείνει στη Βαρκελώνη ή ακόμα και να υπηρετήσει ένα άλλο ευρωπαϊκό μεγαθήριο.\nΜορφές: Μέσι – Ρονάλντο\nΛιονέλ Μέσι και Κριστιάνο Ρονάλντο μονοπωλούν με τις εμφανίσεις τους τα κιτάπια της ιστορίας των 00s και των 10s. Η επιδραστικότητά τους φαίνεται όχι μόνο από το απαράμιλλο στιλ τους στο γήπεδο, ούτε καν από τους τίτλους.\nΤο δέος που δημιουργούν στους αντιπάλους τους ή το γεγονός ότι κατάφεραν να κρατήσουν Μπαρτσελόνα και Ρεάλ Μαδρίτης στον ρόλο του απόλυτου πρωταγωνιστή για μια ολόκληρη δεκαετία. Η διάρκειά τους είναι κάτι που το ποδόσφαιρο δεν έχει ξαναδεί από έναν παίκτη. Όλοι οι προηγούμενοι παίκτες ήταν μεν εντυπωσιακοί, αλλά το πικ τους κράτησε αρκετά λιγότερα (Ροναλντίνιο, Ζιντάν, Ρονάλντο).\nΗ επιδραστικότητα είναι κάτι που δυστυχώς εκτιμάται με το πέρασμα των χρόνων. Γι’αυτό και τα τρομακτικά ρεκόρ των δύο θα τύχουν της αναγνώρισης και του σεβασμού που τους ανήκει, όταν αμφότερες οι δυο μορφές θα έχουν κρεμάσει τα παπούτσια τους. Το σίγουρο είναι ότι ο Αργεντινός και ο Πορτογάλος γράφουν ποδοσφαιρική ιστορία δημιουργώντας το ποδόσφαιρο του αύριο…\n« Δήμαρχος Παλαιού Φαλήρου: «Η είσοδος θα γίνεται αν χρειαστεί μόνο για τους δημότες»\nΗ μητέρα του Νεϊμάρ έχει σχέση με έναν 22χρονο! – Ο γιος της είναι έξι χρόνια μεγαλύτερος (pics) »


Για εξηγήσεις στον εισαγγελέα Βαγγέλης Μαρινάκης, Γιώργος Σαρρής, Γιάννης Κομπότης, διαιτητές και παράγοντες – Το Σύστημα\nΓια εξηγήσεις στον εισαγγελέα Βαγγέλης Μαρινάκης, Γιώργος Σαρρής, Γιάννης Κομπότης, διαιτητές και παράγοντες\nΣτο στόχαστρο της Εισαγγελίας Πρωτοδικών της Αθήνας βρίσκεται ο πρόεδρος του Ολυμπιακού Βαγγέλης Μαρινάκης, παράγοντες ομάδων, όπως ο πρόεδρος του Λεβαδειακού Γιάννης Κομπότης, στελέχη της ΕΠΟ, μεταξύ των οποίων και ο πρόεδρος της Γιώργος Σαρρής, και διαιτητές που ερευνώνται για «στήσιμο» ποδοσφαιρικών αγώνων και αλλοίωση αποτελεσμάτων.\nΟπως προκύπτει από βούλευμα-φωτιά του Συμβουλίου Πλημμελειοδικών της Αθήνας (υπ’ αριθμόν 1921/2014, με το οποίο επετράπη η χρήση στην έρευνα καυτών διαλόγων των εμπλεκομένων), η Δικαιοσύνη έχει σοβαρές ενδείξεις ότι «ο πρόεδρος και οι στενοί συνεργάτες του Ολυμπιακού, στο πλαίσιο του σχεδιασμού και της οργάνωσης της ομάδας τους, προσεγγίζουν και επιδιώκουν να εκμεταλλευτούν για την εξυπηρέτηση των συμφερόντων τους αστυνομικούς, δικαστικούς, πολιτικούς και άλλους ισχυρούς παράγοντες της χώρας, κάποιους από τους οποίους προσλαμβάνουν σε καίριες θέσεις της ΠΑΕ, μετά την αποχώρησή τους από νευραλγικές θέσεις που κατείχαν στο Δημόσιο».\nΑντικείμενο της εισαγγελικής έρευνας που διενεργείται από το 2012 από τον αθλητικό εισαγγελέα Πρωτοδικών Αριστείδη Κορέα είναι να διαπιστωθεί εάν έχουν διαπραχθεί αξιόποινες πράξεις σχετικά με τον τρόπο κλήρωσης των διαιτητών και την κατάρτιση των πινάκων διαιτησίας. Σε αυτή τη δικογραφία με το βούλευμα του Συμβουλίου Πλημμελειοδικών ενσωματώνονται σοβαρά στοιχεία που προέκυψαν από μαγνητοφωνημένες συνομιλίες, τις οποίες κατέγραψε ο σούπερ κοριός της ΕΥΠ έπειτα από άρση τηλεφωνικού απορρήτου.\nΗ άρση έγινε με αφορμή ανώνυμη καταγγελία για τη δράση εγκληματικής οργάνωσης, η οποία μεταξύ άλλων είχε τοποθετήσει εκρηκτικό μηχανισμό σε φούρνο γνωστού επιχειρηματία στην Καλαμάτα το 2012.\nΤο όνομα «βόμβα»\nΕκπληκτοι οι δικαστικοί λειτουργοί διαπίστωσαν, όταν έλαβαν τα στοιχεία στα χέρια τους, ότι η άρση αφορούσε τον πρόεδρο της ΠΑΕ Ολυμπιακού Βαγγέλη Μαρινάκη και τους στενούς συνεργάτες του στην ομάδα.\nΠλέον μετά το αίτημα του εισαγγελέα Κορέα, που έγινε δεκτό από το Δικαστικό Συμβούλιο, οι δύο δικογραφίες ενώθηκαν και πριν από λίγες ημέρες κλήθηκαν 11 πρόσωπα ως «ύποπτα» τέλεσης αξιόποινων πράξεων που αφορούν τα αδικήματα της κακουργηματικής απάτης στο πλαίσιο δράσης εγκληματικής οργάνωσης και της πράξης της δωροδοκίας – δωροληψίας για αλλοίωση αποτελέσματος αγώνα. Οι 11 ύποπτοι ζήτησαν και έλαβαν προθεσμία για να καταθέσουν τις εξηγήσεις τους στον αθλητικό εισαγγελέα στα τέλη Αυγούστου.\nΣτην συνέχεια ο κ. Κορέας θα αποφασίσει εάν θα ασκήσει κακουργηματικές διώξεις ή εάν θα θέσει την υπόθεση στο αρχείο.\nΑναλυτικά, μεταξύ όσων ερευνώνται από τη Δικαιοσύνη και καταλογίζονται στον πρόεδρο του Ολυμπιακού είναι, κατά το βούλευμα-φωτιά στο οποίο περιλαμβάνεται η πρόταση του αθλητικού εισαγγελέα Κορέα που διενεργεί την έρευνα, ότι «επέλεξε, διαμέσου του προέδρου της ΕΠΟ Γεώργιου Σαρρή, συγκεκριμένους διαιτητές στους αγώνες του Πλατανιά και της Παναχαϊκής, κατά τη διάρκεια των play-off της περιόδου 2011-2012 της FOOTBALL LEAGUE, με την εντολή να ευνοήσουν διαιτητικά την ομάδα του Πλατανιά Χανίων και να αδικήσουν την ομάδα της Παναχαϊκής, προκειμένου να ανέλθει στη μεγάλη κατηγορία η ομάδα της Κρήτης και να τιμωρηθεί η Παναχαϊκή και ο πρόεδρος της Α. Κούγιας».\nΑκόμη καταλογίζεται στον Βαγγέλη Μαρινάκη ότι «με τη μεσολάβηση άγνωστου προσώπου-παράγοντα της ΕΠΟ εξασφάλισε τόσο στην Πρωτοβάθμια Πειθαρχική Επιτροπή της FOOTBALL LEAGUE όσο και στη δευτεροβάθμια επιτροπή-επιτροπή εφέσεων της ΕΠΟ την έκδοση ευνοϊκών υπέρ της ομάδας του Τυρνάβου αποφάσεων, στην εκκρεμή υπόθεση ΕΘΝΙΚΟΣ ΓΑΖΩΡΟΥ – ΤΥΡΝΑΒΟΣ, με αποτέλεσμα ο μη πραγματοποιηθείς αγώνας ΕΘΝΙΚΟΣ ΓΑΖΩΡΟΥ – ΤΥΡΝΑΒΟΣ να κατακυρωθεί υπέρ της ομάδας του Εθνικού Γαζώρου, η οποία ανήλθε απευθείας στην ανώτερη κατηγορία της FOOTBALL LEAGUE από την κατώτερη κατηγορία της FOOTBALL LEAGUE, σε βάρος της ομάδας της ΝΙΚΗΣ ΒΟΛΟΥ, η οποία υποχρεώθηκε να αγωνιστεί σε αγώνες play-off».\nΕπιπλέον, επισημαίνεται ότι «ο Ολυμπιακός διατηρεί ιδιαίτερα στενές σχέσεις με τις ομάδες του Πλατανιά, του ΟΦΗ, του Λεβαδειακού και του Πανιωνίου, στην ομάδα του οποίου έχει τη δυνατότητα να επιλέγει και να τοποθετεί ως προπονητή παλαίμαχο ποδοσφαιριστή του Ολυμπιακού, αναλαμβάνοντας μάλιστα την υποχρέωση να καταβάλλει μέρος της αμοιβής του». Τέλος, οι δικαστικές Αρχές επισημαίνουν ότι «στενοί συνεργάτες του προέδρου του Ολυμπιακού επιχειρούν για λογαριασμό του προέδρου του Ολυμπιακού ή με τη συναίνεση αυτού να αποκτήσουν μετοχές σε άλλες ομάδες της SUPER LEAGUE, όπως τον ΠΑΣ Γιάννενα ή τη Βέροια» και ότι «ο Βαγγέλης Μαρινάκης επέλεξε και προώθησε, μέσω των φιλικά προσκείμενων στο πρόσωπό του προέδρων των τοπικών ενώσεων, την υποψηφιότητα του Σαρρή για τη θέση του προέδρου της ΕΠΟ, προκειμένου να εξυπηρετήσει τα συμφέροντα της ομάδας του».\nΜιλούσαν με κινητά τηλέφωνα αλλοδαπών\nΤηλεφωνικές συνδέσεις που είναι καταχωρισμένες με στοιχεία αλλοδαπών, οι οποίοι κατοικούν στην Ελλάδα, φέρεται ότι χρησιμοποιούν, σύμφωνα με το βούλευμα «φωτιά», ο πρόεδρος της ΠΑΕ Ολυμπιακός Βαγγέλης Μαρινάκης και ο πρόεδρος της ΕΠΟ Γιώργος Σαρρής. Σύμφωνα με τα στοιχεία που έχει στα χέρια της η Δικαιοσύνη, ο πρόεδρος του Ολυμπιακού σε «κρίσιμες» συνομιλίες για ποδοσφαιρικά ζητήματα χρησιμοποιεί τηλεφωνική σύνδεση που ανήκει σε αλλοδαπό με το όνομα FATAUL HAQUE. Από αυτό το νούμερο, σύμφωνα πάντα με το βούλευμα, σε μία περίπτωση ο Βαγγέλης Μαρινάκης κάλεσε ένα άλλο κινητό (αγορασμένο στο όνομα ενός Πακιστανού που είχε αιτηθεί πολιτικό άσυλο, αλλά χρησιμοποιείται από Ελληνα). Η φωνή του προέδρου του Ολυμπιακού φέρεται ότι αναγνωρίστηκε, ενώ όσον αφορά το άλλο πρόσωπο «προκύπτουν σοβαρές ενδείξεις ότι ίσως είναι παράγοντας της ΕΠΟ».\nΣε άλλη συνομιλία, οι Αρχές ταυτοποίησαν τις φωνές του Β. Μαρινάκη και του Γιώργου Σαρρή, οι οποίοι συζητούν μεταξύ τους με τηλέφωνα αλλοδαπών. Συγκεκριμένα, ο πρόεδρος της ΕΠΟ χρησιμοποιεί καρτοτηλέφωνο στο όνομα QIANQIAN ZHANG. Το κινητό εκπέμπει από κεραία της Χίου, σε χρόνο που ο Γ. Σαρρής βρισκόταν στο νησί, όπως προκύπτει από τα έγγραφα αεροπορικής εταιρίας, και η φωνή προσομοιάζει με τη δική του.\nΟι καυτές συνομιλίες που «συνέλαβε» ο σούπερ κοριός της ΕΥΠ\nΟ μέτοχος του Ολυμπιακού Γιώργος Σαλονίκης και ο Βαγγέλης Μαρινάκης (Β.Μ.) μιλούν για τις ψήφους των εκπροσώπων ομάδων στις εκλογές της ΕΠΟ.\nΣαλονίκης: Ο Γκαράζης είναι αυτός της Λαρίσης… και μου λέει…μου λέει ρώτα τον Βαγγέλη τι να κάνει…\nΒ.Μ.: Ε, να του πούμε εμείς τι να κάνει, όταν έρθει η ώρα θα του πούμε εμείς.\nΣαλονίκης: Δηλαδή τώρα να του πούμε ψήφισε ό,τι γουστάρεις, δεν μας ενδιαφέρει…\nΒ.Μ.: Ας ψηφίσει εναντίον του Πιλάβιου. Και εμείς θα του πούμε σε λίγο ποιος θα είναι ο νέος πρόεδρος.\n* Η ψήφος της ΕΠΣ Πέλλας\nΥπάλληλος της ΠΑΕ Ολυμπιακός αφήνει μήνυμα στον τηλεφωνητή του Β. Μαρινάκη:\nΥπάλληλος: Σας πήρα τηλέφωνο γιατί με πήρε από την Πέλλα ο πρόεδρος της ΕΠΣ Πέλλας και την 1η Ιουνίου που έχουν τη συνέλευση της ΕΠΟ θα είναι στην Αθήνα… και θα ήθελαν να σας δουν από κοντά, να σας γνωρίσουν και να σας διαβεβαιώσουν ότι η ψήφος είναι δική σας και όπου θέλετε θα τη δώσουν. Καληνύχτα σας.\nΑγώνας του ΠΑΟ\nΟι ίδιοι συνομιλούν για να γίνουν δημοσιεύματα που θα επηρεάσουν τον διαιτητή σε αγώνα του Παναθηναϊκού.\nΒ.Μ.: Ηθελα να αναρτήσεις στους τρεις δικούς μας, να γράψουν για τον Τριτσώνη. Παίζει αύριο αυτός τον Ατρόμητο με τον Παναθηναϊκό.\nΒ.Μ.: Προσοχή, μην τους δώσει και αυτός όπως ο Γιάχος πλαστό εισιτήριο.\n«Να απορριφθεί η έφεση»\nΟ πρόεδρος του Ολυμπιακού (Β.Μ.) ακούγεται να παρεμβαίνει σε παράγοντα της ΕΠΟ (Α.) προκειμένου να απορριφθεί έφεση του Τυρνάβου για το ματς με τον Εθνικό Γαζώρου και να ισχύσει η πρωτόδικη απόφαση με την οποία κατοχυρώθηκε στον Εθνικό με σκορ 3-0.\nΒ.Μ.: Είναι σήμερα η δευτεροβάθμια γιατί έκαναν έφεση.\nΑ.: Εκανε έφεση ποιος;\nΒ.Μ.: Ο Τύρναβος.\nΒ.Μ.: Να απορριφθεί.\nΒ.Μ.: Μ’ ακούς; Το λέω γιατί είναι ο… αυτός… ένας.\nΑ.: Ναι, εντάξει, εντάξει.\nΒ.Μ.: Να απορριφθεί… αυτό… να ισχύσει ό,τι ίσχυσε πρωτόδικα.\n*Ποιος θα σφυρίξει\nΑλλη συνομιλία του Βαγγέλη Μαρινάκη (Β.Μ.) με τον πρόεδρο της ΕΠΟ Γιώργο Σαρρή (Γ.Σ.) για τοποθέτηση διαιτητή σε συγκεκριμένο παιχνίδι:\nΓ.Σ.: Δεν μπορεί να πάει ο Μάνδαλος γιατί είναι Καλλιθέα, είναι αθηναϊκή ομάδα. Μπορεί να πούμε του Μάνδαλου να πάει να παίξει το Παναχαϊκή – Καλλονή.\nΒ.Μ.: Το θέμα είναι να κάνει…να είναι αυτό.\nΓ.Σ.: Ναι, ναι, ναι, πιο πολλή εμπιστοσύνη έχουμε σ’ αυτόν.\nΔώρο το μισό συμβόλαιο\nΟ Βαγγέλης Μαρινάκης (Β.Μ.) και ο διευθύνων σύμβουλος της ΠΑΕ Ολυμπιακός Γιάννης Βρέντζος (Γ.Β.) προωθούν τον Δημήτρη Ελευθερόπουλο στον πάγκο του Πανιωνίου.\nΓ.Β.: Θα κάνουν μια συνάντηση με τον Δερμιτζάκη (σ.σ: πρώην τεχνικός του ΠΑΟΚ) αύριο και θα του κάνουν μια αστεία πρόταση ώστε μετά αυτός να πει όχι…\nΒ.Μ.: Και πες του άμα θέλει το μισόοοο… μισθό, το δίνουμε εμείς για δώρο.\nΟ Γ. Βρέντζος παίρνει τηλέφωνο τον παράγοντα του Πανιωνίου (Ν.) και του ανακοινώνει την απόφαση Μαρινάκη:\nΓ.Β.: Γι’ αυτό που συζητάμε για τον προπονητή…\nΓ.Β.: Θα σας κάνουμε και δώρο το μισό συμβόλαιο του Δημήτρη!\n«Το ζήτησε ο πρόεδρος»\nΟ αντιπρόεδρος του Ολυμπιακού Σάββας Θεοδωρίδης (Θ) συνομιλεί με δημοσιογράφο-παρουσιαστή (Χ) από τη βόρεια Ελλάδα και του υπαγορεύει τι να πει το βράδυ στην εκπομπή του για θέματα διαιτησίας, επειδή «το έχει ζητήσει ο πρόεδρος».\nΘ: Θα του πεις… εδώ στη Θεσσαλονίκη βράζει ο ΠΑΟΚ με αυτά που έκανε ο Παναθηναϊκός στο ματς με τον ΠΑΟΚ.\nΘ:Τα ίδια έκανε με τον Ατρόμητο, τα ίδια έκανε και με την ΑΕΚ.\nΧ:Με τη διαιτησία, το θέμα, ναι, ναι, ναι.\nΘ: Ναι, δηλαδή πες, μου αρέσει που βγαίνει ο προπονητής τους… είναι ντροπή… ξε… βγαίνει ο λάιτσμαν, ο ένας, ο άλλος εδώ… αυτά τα παιχνίδια κρίνανε αποτελέσματα.\nΧ: Ε, βέβαια.\nΘ: Θα το πεις γιατί μου το ζήτησε ο πρόεδρος να το πεις.\nΧ: Ναι, παιδί μου, με τον Παναθηναϊκό, βέβαια, τι στενοχωριέσαι.\nΧ:Εγώ είμαι εδώ τελείωσε, τι στενοχωριέσαι. Δεν είμαι ο άνθρωπος σου; Ο άνθρωπος των ειδικών αποστολών!\nΘ:Πες ότι σε πήρα μόνο να σου πω χρόνια πολλά. Μη με ανακατέψεις εμένα να μη φαίνομαι…\n* O Σοφός και το Island\nΟ δικηγόρος Θέμης Σοφός (σύζυγος της Σταματίνας Τσιμτσιλή) συνομιλεί με τον Βαγγέλη Μαρινάκη (5/6/2012)\nΟ Σοφός τού λέει ότι το βράδυ στα Ποσειδώνια στο «Island» θα είναι μαζί του ένας εισαγγελέας, αλλά δεν θέλει να πει το όνομά του από το τηλέφωνο. Ο Σοφός τον ενημερώνει ότι ο εισαγγελέας είναι άνθρωπος εμπιστοσύνης, υποστηρίζει τον Βαγγέλη Μαρινάκη και θέλει οπωσδήποτε να κάνουν μια συζήτηση μαζί. Ο Μαρινάκης δεν έχει πρόβλημα και του λέει ότι θα μιλήσουν το βράδυ.\nΥψηλόβαθμος της ΕΛ.ΑΣ.\nΣυνομιλία του διευθύνοντος συμβούλου της ΠΑΕ Ολυμπιακός Γ. Βρέτζου (Β) με τον (Π) τότε υποδιευθυντή Βορειοανατολικής Αττικής -περιφέρεια που υπάγεται και το ΟΑΚΑ- και νυν υπεύθυνο ασφαλείας Ολυμπιακού. Η συζήτηση αφορά τις κρίσεις στα επιτελεία της ΕΛ.ΑΣ.\nΒ:Ωραία, να κάνουμε εμείς ένα ραντεβού αύριο το πρωί, κάπου να τα πούμε, εσείς πού μένετε;\nΒ:Ε! Ωστε τέτοιο, ώστε να μπορέσουμε να οργανωθούμε λίγο, να αποφασίσουμε πώς θα τα κάνουμε τα πράγματα.\nΠ: Ο,τι μου πείτε!\nΠ: Βασικά, εκεί μας ενδιαφέρει, πιστεύω, η διεύθυνση σε κεντρικό επίπεδο, στην Αστυνομική Διεύθυνση να είναι άνθρωποι που μπορείς να συνεργαστείς και τα άλλα, που είπαμε, τα βασικά, το Τμήμα του Δημοτικού Θεάτρου, που έχει και την αρμοδιότητα.\nΒ:Ωραία, εντάξει, εντάξει, οπότε τα λέμε.\nΣυνομιλία του (Κ) φίλου του Βαγγέλη Μαρινάκη με Γιώργο (Γ) σχετικά με την έρευνα δημοσιογράφου. 3/7/2012\nΓ:Είχε έρθει ο Τ. (γνωστός δημοσιογράφος) κάτω, για τα σκάφη πάντως.\nΓ:Οχι, την άλλη φορά είχε πάει στο ΣΔΟΕ και ρώταγε. Τώρα ήρθε κάτω.\nΓ:Οχι στον διευθυντή, στο τμήμα κάτω, των σκαφών.\nΓ:Τον καλύπτω τον προεδράκο, όπως βλέπεις.\nΥπόνοιες για ξυλοδαρμό Κούγια!\nΟ Β. Μαρινάκης (Β.Μ.) συνομιλεί με τον υπεύθυνο επικοινωνίας Κώστα Καραπαπά (Κ.) για τον Αλέξη Κούγια και αφήνουν υπονοούμενα για ξυλοδαρμό του.\nΚ.: Εχει πάει αυτή η κοντούλα η λεμονιά, ο δικηγόρος, ο γελοίος.\nΒ.Μ.: Ποια λεμονιά;\nΚ.: Η κοντούλα η λεμονιά, ο Κούγιας.\nΚ.: Πριν από λίγο. Δεν έχει βρει τον Δ., έχει βρει τη γυναίκα του, την έχει βρίσει. Εφτυνε. Απειλούσε. Θα του κάνει μήνυση, λέει αυτή.\nΚ.: Εντάξει και θα τους πω εγώ στα παιδιά να τον κάνουν τούμπανο τώρα αυτό.\nΤο κύπελλο στον Ολυμπιακό, οργή στον Αστέρα για τη διαιτησία Σαρρής, Γκαγκάτσης, Πιλάβιος στους «27» που διώκονται για την κάρτα υγείας της ΕΠΟ Μπροστά στον Θρύλο κάνουμε την πάπια; Ντοκουμέντα στη «Δίκη»: Οι δύο ανώνυμες επιστολές που φώτισαν την έρευνα Κορέα\nTagged With: διαιτητές, εισαγγελέας, εξηγήσεις, Μαρινάκης, Σαρρής


Αποχώρησε από την τελική φάση του πρωταθλήματος ο Παμμηλιακός! - Μηλέικα Νέα: Ειδήσεις για τη Μήλο\nΑποχώρησε από την τελική φάση του πρωταθλήματος ο Παμμηλιακός!\nΔημοσιεύθηκε : Πέμπτη, 07 Μαρτίου 2019 18:54\nΟ Παμμηλιακός παραιτήθηκε από την συνέχεια του πρωταθλήματος όπως κάνει γνωστό η ΕΠΣ Κυκλάδων με υποσημείωση της στην επίσημη ανακοίνωση της για την κλήρωση της επόμενης/τελικής φάσης του πρωταθλήματος.\nΗ ομάδα της Μήλου η οποία βάσει καταστατικού προκρίθηκε καταλαμβάνοντας την 3η θέση στον όμιλο της, θα έπρεπε να δώσει αγώνες μπαραζ με τις ομάδες της Μυκόνου και του Καρτεράδου και οι δύο από τις τρεις ομάδες θα έπαιρναν το εισιτήριο για την τελική φάση. Έχοντας πραγματοποιηθεί ήδη το πρώτο παιχνίδι ο ΑΟ Μυκόνου με τη νίκη του με 6-0 επί του Καρτεράδου είχε εξασφαλίσει την θέση του, ενώ μετά την παραίτηση του Καρτεράδου ο Παμμηλιακός θα είχε και αυτός θέση στην τελική 8αδα.\nΠαρ’ όλα αυτά η διοίκηση του συλλόγου θέλοντας προφανώς να προφυλάξει από περιττά έξοδα το ταμείο και θεωρώντας ότι η συμμετοχή της σε αυτή την φάση δεν είχε ουσιαστικό χαρακτήρα απέσυρε την ομάδα.\nΗ ΕΠΣ Κυκλάδων ανακοινώνει ότι η κλήρωση της Β’ Φάσης του Πρωταθλήματος Α’ Κατηγορίας «BLUE STAR FERRIES», θα διεξαχθεί την Τρίτη 12 Μαρτίου 2019 και ώρα 16:00, στα γραφεία της.\nΜε bonus +2 βαθμών ως πρώτες στους ομίλους τους, συμμετέχουν οι ομάδες: ΑΣ ΑΝΩ ΜΕΡΑ, ΑΟ ΣΕΡΙΦΟΥ, ΑΟ ΠΑΝΝΑΞΙΑΚΟΣ.\nΟι υπόλοιπες που συμμετέχουν ξεκινούν με 0 βαθμούς και είναι οι ομάδες: ΑΟ ΜΥΚΟΝΟΥ, ΑΟ ΣΥΡΟΥ, ΑΟ ΠΑΡΟΥ & ΑΟ ΠΥΡΓΟΥ.\nΗ έναρξη της Β’ Φάσης θα γίνει το Σαββατοκύριακο 16, & 17-03-2019.\nΥπενθυμίζεται ότι βάσει της Συμπληρωματικής Προκήρυξης Α’ Κατηγορίας της Ε.Π.Σ. Κυκλάδων, οι συμμετέχουσες ομάδες θα χωρισθούν σε 2 Ομίλους με γεωγραφικά κριτήρια. Επίσης, όποια ομάδα δεν θέλει να συμμετάσχει στην Β’ Φάση μπορεί να το δηλώσει εγγράφως, πριν την διεξαγωγή της κλήρωσης της Β’ Φάσης.\nΥποσημείωση: Από την Β’ Φάση παραιτήθηκαν οι Ομάδες ΑΣ ΠΑΜΜΗΛΙΑΚΟΣ & ΑΟ ΚΑΡΤΕΡΑΔΟΣ.


Παναγιά η Γιάτρισσα στην Καστανιά Μάνης. | OMOΡΦΗ ΜΑΝΗ\nHome » Περιηγήσεις στη Μάνη » Παναγιά η Γιάτρισσα στην Καστανιά Μάνης.\nTitle: Παναγιά η Γιάτρισσα στην Καστανιά Μάνης.\nΠαναγιά η Γιάτρισσα στην Καστανιά Σε μια ειδυλλιακή τοποθεσία και σε υψόμετρο 1040 μέτρων είναι χτισμένη η Μονή της Παναγίας της Γιάτρ...\nστα προΧριστιανικά χρόνια στο ίδιο σημείο ήταν η θέση ναού αφιερωμένου στην θεά Αθηνά (πιθανόν και αυτή ονομαζόμενη Γιάτρισσα). Σύμφωνα με τον Σωφρόνιο Σαραντόπουλο "έκειτο π.Χ. μέγιστος Ναός της Αθηνάς, υπηρετούμενος υπό πολλών των τότε ιερέων" ενώ σύμφωνα με τον Μητροπολίτη Γυθείου & Οιτύλου Σωτήριο "την τοποθεσίαν αυτή την είχαν διαλέξει στην αρχή οι Αρχαίοι 'Ελληνες, για δική τους κατοικία.


Ναυαγοσώστες λόγω... κρίσης\nΔημοσίευση 23 Ιουλίου 2011, 12:34 / Ανανεώθηκε 27 Ιουνίου 2013, 14:55\nΚάνουν ουρά για μια θέση ναυαγοσώστη! Η οικονομική κρίση και η ανεργία, οδηγούν πολλούς νέους σε επαγγέλματα έστω και εποχικά που όμως θα τους προσφέρουν έναν ικανοποιητικό μισθό.\nΚάνουν ουρά για μια θέση ναυαγοσώστη! Η οικονομική κρίση και η ανεργία, οδηγούν πολλούς νέους σε επαγγέλματα έστω και εποχικά που όμως θα τους προσφέρουν έναν ικανοποιητικό μισθό. Σύμφωνα με τη διευθύντρια της Πανελλήνιας Σχολής Ναυαγοσωστικής Βάνια Βήχου, οι ζήτηση για θέσεις εργασίας φέτος σημείωσε θεαματική αύξηση, της τάξης του 70%! Την ίδια ώρα η ζήτηση για ναυαγοσώστες στις πισίνες και τις παραλίες της Αττικής και της επαρχίας είναι μεγάλη, με αποτέλεσμα μια στις τρεις θέσεις ναυαγοσώστη να μένει κενή.\nΌπως αναφέρει η διευθύντρια της Πανελλήνιας Σχολής Ναυαγοσωστικής στην «Espresso», η ανεργία αλλά και ο μισθός του ναυαγοσώστη, ο οποίος κυμαίνεται από 900 έως 1.000 ευρώ στην Αθήνα και από 1.200 ευρώ και άνω στην επαρχία, είναι οι βασικοί λόγοι για τους οποίους πολλά νέα παιδιά αποφασίζουν να δουλέψουν το καλοκαίρι.\nΌπως σημειώνει η διευθύντρια της σχολής, δεν είναι πολύ δύσκολο για κάποιον να βγάλει δίπλωμα ναυαγοσώστη, αρκεί να διαθέτει καλή φυσική κατάσταση και όρεξη για δουλειά. «Οι ενδιαφερόμενοι θα πρέπει να παρακολουθήσουν μαθήματα διάρκειας δύο εβδομάδων και αν δώσουν εξετάσεις στο λιμεναρχείο. Τα μαθήματα κοστίζουν 450 ευρώ και το ποσοστό επιτυχίας στις εξετάσεις είναι υψηλό, αφού περνούν περίπου οκτώ στους δέκα υποψηφίους», καταλήγει η κυρία Βήχου.


Σασμός: Αυτός είναι ο δολοφόνος του Στεφανή - OneNews.gr\nΣασμός: Ποιος αφαίρεσε την ζωή του Στεφανής\nΗ επιτυχία που καταγράφει φέτος ο Σασμός στον Alpha είναι αξιοσημείωτη κι αυτό αποτυπώνεται στα εξαιρετικά νούμερα τηλεθέασης που σημειώνει.\nΤο τελευταίο διάστημα όλοι είχαν αγωνία για το ποιος είναι ο δολοφόνος του Στεφανή αλλά και το πότε θα αποκαλυφθεί. Η στιγμή της αποκάλυψης έφτασε κι αποτυπώθηκε στον εφιάλτη του Μανώλη, ο οποίος ήταν ο μόνος που είχε δει τον δολοφόνο και στα τελευταία επεισόδια τον είχαμε δει να βασανίζεται από τις σκέψεις. Στο τέλος του αποψινού του εφιάλτη, το πρόσωπο του φονιά πέρασε στιγμιαία από τις οθόνες μας και αυτός δεν είναι άλλος από τον Μαθιό, που τον υποδύεται ο Δημήτρης Λάλος.\nΤο γεγονός ότι αποκαλύφθηκε ο δολοφόνος του Στεφανή στο τηλεοπτικό κοινό, δεν σημαίνει ότι θα συμβεί το ίδιο και στους ήρωες της σειράς, αφού η αναζήτηση του δολοφόνου θα τους απασχολήσει για ακόμα αρκετό καιρό. Ο Μανώλης τρέμει την δύναμη του Μαθιού και το μυστικό θα παραμείνει κρυφό για πολύ μεγάλο διάστημα\nΚοζάνη: Ένταση σε εστιατόριο – Ζήτησε πιστοποιητικό εμβολιασμού από αστυνομικούς


Άρθρα\tΣύνδεσμοι\tΕπαφές\tΚατηγορίες\tΕνότητες\tΡοές Ειδήσεων\tΛέξη-κλειδί για την Αναζήτηση παρθένου\tΣυνολικά βρέθηκαν 25 αποτελέσματα.\tΠροβολή #\t5101520253050100Όλα\tΣελίδα 1 από 2\t1. Παρθένος & Σεξ\t(Περιεχόμενο εκτός Κατηγοριών)\n... Δεν πρόκειται ποτέ να κάνουν σεξ χωρίς αντισύλληψη αφού ανησυχούν για την υγειά τους. Για τους Παρθένους , σεξ και αγάπη είναι δυο εντελώς διαφορετικές έννοιες, και δεν θεωρούν λάθος την απιστία όταν δεν ...\t2. Παρθένος Άνδρας\t(Περιεχόμενο εκτός Κατηγοριών)\n... και ειλικρινής για να επιδοθεί σε τέτοιου είδους συμπεριφορά. Η αγάπη ενός άνδρα Παρθένου είναι καθαρή, αθώα και αγνή, αν και μπορεί να πάρει κάποιο χρόνο για να την κερδίσετε. Ποτέ μην περιμένετε από ...\t3. Παρθένος Παιδί\t(Περιεχόμενο εκτός Κατηγοριών)\n... του. Εκτός από αυτό, θα είναι ένα πολύ ευχάριστο παιδί, το οποίο θα έχει ελάχιστα ξεσπάσματα. Η καθαριότητα και η τάξη είναι τα βασικά χαρακτηριστικά της προσωπικότητας ενός παιδιού Παρθένου. Δε θα πρέπει ...\t4. Παρθένος Κυρίαρχος Πλανήτης\t(Περιεχόμενο εκτός Κατηγοριών)\nΚυρίαρχος Πλανήτης: Ερμής Πλησιέστερο Μέταλλο: Υδράργυρος Τυχερή Ημέρα: Τετάρτη Τυχερά Χρώματα: Κίτρινο Κρόκου, Μπλε Azure Ο πλανήτης Ερμής είναι ο κυρίαρχος πλανήτης της Παρθένου. Ο ίδιος ...\t5. Παρθένος\t(Περιεχόμενο εκτός Κατηγοριών)\n... σαν σύμβολο μια παρθένα αλλά η ομοιότητα τελειώνει εκεί. Οι άνθρωποι που γεννήθηκαν στο ζώδιο της Παρθένου είναι πολύ αφιερωμένοι στις οικογένειές τους. Δεν είναι πολύ ομιλητικοί και κυρίως μένουν μακριά ...\t6. Παρθένος – Ιχθείς Συμβατότητα\t(Περιεχόμενο εκτός Κατηγοριών)\nΗ συμβατότητα της σχέσης μεταξύ μιας Παρθένου και ενός Ιχθύ μπορεί να πάρει δύο κατευθύνσεις - καλή ή κακή. Η Παρθένος δεν είναι ποτέ ασαφής για τίποτα στη ζωή και η ζωή της έχει προγραμματιστεί ...\t7. Παρθένος – Υδροχόος Συμβατότητα\t(Περιεχόμενο εκτός Κατηγοριών)\nΗ σχέση μεταξύ μιας Παρθένου και ενός Υδροχόος έχει πιθανότητες επιτυχίας, δεδομένου ότι μοιράζονται μια καλή ψυχική σχέση. Ωστόσο, έχουν διαφορετική στάση απέναντι στη ζωή και τον περισσότερο ...\t8. Παρθένος – Αιγόκερως Συμβατότητα\t(Περιεχόμενο εκτός Κατηγοριών)\n... Η σχέση ενός άνδρα Παρθένου και μιας γυναίκας Αιγόκερου έχει όλες τις πιθανότητες να εξελιχθεί σε κάτι ουσιαστικό. Η έλξη μεταξύ τους θα είναι άμεση και μακράς διαρκείας. Μοιράζονται ένα παρόμοιο τρόπο ...\t9. Παρθένος – Τοξότης Συμβατότητα\t(Περιεχόμενο εκτός Κατηγοριών)\nΗ γενική προσέγγιση της ζωής της Παρθένου είναι εντελώς διαφορετική από εκείνη του Τοξότη. Μια Παρθένος προτιμά να έχει μια πολύ συγκεκριμένη εικόνα της κατάστασης, ενώ ο Τοξότης θέλει να ...\t10. Παρθένος – Σκορπιός Συμβατότητα\t(Περιεχόμενο εκτός Κατηγοριών)\nΟ χαρακτήρας μιας Παρθένου είναι απολύτως συμβατός με εκείνον του Σκορπιού. Και οι δύο έχουν μια πρακτική προσέγγιση προς τη ζωή και αρέσκονται να αναλύσουν τους ανθρώπους, αν και η μέθοδος ...\t11. Παρθένος – Ζυγός Συμβατότητα\t(Περιεχόμενο εκτός Κατηγοριών)\n... σε παράγοντες ισορροπίας. Όσον αφορά τις ομοιότητες μεταξύ Παρθένου και Ζυγού, και οι δύο επιδιώκουν κάποιο βαθμό τελειότητας. Στο συναισθηματικό επίπεδο, αυτή η σχέση μπορεί να αντιμετωπίσει προβλήματα ...\t12. Λέων – Παρθένος Συμβατότητα\t(Περιεχόμενο εκτός Κατηγοριών)\nΟ Λέων έχει πολύ διαφορετικά χαρακτηριστικά προσωπικότητας από εκείνα ενός Παρθένου. Ο Λέων είναι ένα πρόσωπο δημοφιλές, που επιδιώκει την προσοχή και την εκτίμηση από όλους τους γύρω του. ...\t13. Δίδυμοι – Παρθένος Συμβατότητα\t(Περιεχόμενο εκτός Κατηγοριών)\n... σχέση μεταξύ τους, ιδίως σε πνευματικό επίπεδο. Και στους δύο αρέσει να μιλάνε και θα βρουν τις συνομιλίες τους αρκετά ενδιαφέρουσες. Ωστόσο, τα αστεία της Παρθένου είναι πολύ πιο εύστοχα από αυτά των ...\t14. Ζώδια της Δυτικής Αστρολογίας\t(Περιεχόμενο εκτός Κατηγοριών)\n... Είναι ένα ζώδιο της γης με ευμετάβλητες ιδιότητες και βασικές ανησυχίες ως προς την κοινωνία. Το βασικό χαρακτηριστικό που καθορίζει την προσωπικότητα της Παρθένου είναι το "Αναλύω". Ζυγός Ένα από τα ...\t15. Ιχθείς Συμβατότητα\t(Περιεχόμενο εκτός Κατηγοριών)\n... ενός Ιχθύ δεν περιορίζεται στον εαυτό του όπως τους Λέοντα και δεν έχει καμία επιθυμία να ανταγωνιστεί με κανέναν. Ιχθείς - Παρθένος Η συμβατότητα της σχέσης μεταξύ μιας Παρθένου και ενός Ιχθύ μπορεί ...\t16. Υδροχόος Συμβατότητα\t(Περιεχόμενο εκτός Κατηγοριών)\n... την αυτοπεποίθηση του Υδροχόου. Υδροχόος - Παρθένος Η σχέση μεταξύ μιας Παρθένου και ενός Υδροχόος έχει πιθανότητες επιτυχίας, δεδομένου ότι μοιράζονται μια καλή ψυχική σχέση. Ωστόσο, έχουν διαφορετική ...\t17. Τοξότης Συμβατότητα\t(Περιεχόμενο εκτός Κατηγοριών)\n... της ζωής της Παρθένου είναι εντελώς διαφορετική από εκείνη του Τοξότη. Μια Παρθένος προτιμά να έχει μια πολύ συγκεκριμένη εικόνα της κατάστασης, ενώ ο Τοξότης θέλει να έχει μια ευρύτερη, και πολύ πιο γενική ...\t18. Σκορπιός Συμβατότητα\t(Περιεχόμενο εκτός Κατηγοριών)\n... διαφορές επίσης. Μπερδευτήκατε; Δεν θα έπρεπε. Σκορπιός - Παρθένος Ο χαρακτήρας μιας Παρθένου είναι απολύτως συμβατός με εκείνον του Σκορπιού. Και οι δύο έχουν μια πρακτική προσέγγιση προς τη ζωή και ...\t19. Παρθένος Συμβατότητα\t(Περιεχόμενο εκτός Κατηγοριών)\n... καθώς η Παρθένος είναι εξαιρετικά ειλικρινείς και τους αρέσει η απόλυτη και γυμνή αλήθεια. Αν και, κατά καιρούς, ο Κριός μπορεί να βρει λίγο δύσκολο να δεχθεί τη σκληρή κριτική της Παρθένου.. Παρθένος ...\t20. Λέων Συμβατότητα\t(Περιεχόμενο εκτός Κατηγοριών)\n... Λέων - Παρθένος Ο Λέων έχει πολύ διαφορετικά χαρακτηριστικά προσωπικότητας από εκείνα ενός Παρθένου. Ο Λέων είναι ένα πρόσωπο δημοφιλές, που επιδιώκει την προσοχή και την εκτίμηση από όλους τους γύρω ...\t« ΈναρξηΠροηγούμενο12ΕπόμενοΤέλος »\tΑστρολογία


Το Φυσικό Αέριο στη Δράμα!\nΧριστόδουλος Μαμσάκος: Σε σύσκεψη με εκπροσώπους της Δημόσιας Επιχείρησης Δικτύων Διανομής, του εργολάβου ΑΚΤΩΡ, του αντιδημάρχου Γιάννη Καψημαλη και στελεχών της Τεχνικής μας Υπηρεσίας, συζητήθηκαν οι λεπτομέρειες του έργου.\nΤο επόμενο χρονικό διάστημα σε συνεργασία με τον Δήμο Δράμας οι εκσκαφείς παίρνουν μπροστά!\nΟι Δραμινοι δικαιούνται φτηνή πηγή ενέργειας και σύντομα θα την έχουν!\nΣας καλώ να μπείτε στην ψηφιακή πλατφόρμα της ΔΕΔΑ και να δηλώσετε το αίτημα σας για την σύνδεση σας στο δίκτυο του φυσικού αερίου.\nΗ Δράμα βγαίνει από την ενεργειακή απομόνωση και οι διεκδικήσεις μας συνεχίζονται αμείωτα.\nSaturday, 03 July 2021 16:32\nΕγκαίνια των τριών Στεγών Υποστηριζόμενης Διαβίωσης του Παραρτήματος «Χρόνιων Παθήσεων Δράμας»\nΚΕΝΤΡΟ ΧΡΟΝΙΩΝ ΠΑΘΗΣΕΩΝ\nWednesday, 30 June 2021 19:38\nΕπίσκεψη ευρωβουλευτή κ. Αρβανίτη στη Δράμα\nΤην Παρασκευή 25/6 και το Σάββατο 26/6 επισκέφτηκε τη Δράμα ο ευρωβουλευτής του ΣΥΡΙΖΑ ΠΣ κ. Κώστας Αρβανίτης ανταποκρινόμενος σε αίτημα της ΝΕ ΣΥΡΙΖΑ ΠΣ Δράμας.\nΤην Παρασκευή επισκέφτηκε πρώτα τον ΕΦΚΑ Δράμας και συζήτησε με τη Διοίκηση, τον Πρόεδρο των Εργαζόμενων και εργαζόμενους της υπηρεσίας. Στη συνέχεια επισκέφτηκε το Κ. Νευροκόπι, όπου συναντήθηκε με το Δήμαρχο και αργότερα με εκπρόσωπο του Κέντρου Υγείας. Το απόγευμα της ίδιας ημέρας συναντήθηκε συναντήθηκε με συνδικαλιστές της Ομοσπονδίας Επαγγελματοβιοτεχνών Δράμας και της ΑΔΕΔΥ. Το βράδυ μίλησε σε μαζική ανοικτή εκδήλωση, την πρώτη μετά από 1,5 χρόνο λόγω της πανδημίας, του ΣΥΡΙΖΑ ΠΣ Δράμας στο ΠΑΛΙΟ ΡΟΛΟΪ.\nΤο Σάββατο το πρωί παραχώρησε Συνέντευξη Τύπου στα τοπικά ΜΜΕ, στη συνέχεια συναντήθηκε με την Οικολογική Κίνηση Δράμας και αναχώρησε για την Καβάλα, επόμενο σταθμό της περιοδείας του.\nΣυντονιστής ΣΥΡΙΖΑ ΠΣ ΔΡΑΜΑΣ\nΔΕΛΤΙΟ ΤΥΠΟΥ ΝΕ ΣΥΡΙΖΑ ΠΣ ΔΡΑΜΑΣ\nΣε ένα πρωτοφανές φαινόμενο λογοκρισίας προέβη η εφημερίδα ΧΡΟΝΙΚΑ ΔΡΑΜΑΣ. Σε όλες τις φωτογραφίες που συνόδευαν το ρεπορτάζ για την επίσκεψη στη Δράμα του Ευρωβουλευτή του ΣΥΡΙΖΑ ΠΣ σ. Κώστα Αρβανίτη «κόπηκε» η μορφή του σ. Χρήστου Καραγιαννίδη, πρώην Βουλευτή Δράμας του ΣΥΡΙΖΑ και μέλους της ΚΕ του κόμματος, ο οποίος ήταν παρών σε όλη την περιοδεία του Ευρωβουλευτή μας αλλά και παρών σε όλα τα πάνελ που δημιουργήθηκαν κατά τη διάρκειά της.\nΑναμένουμε μια εξήγηση από τη διεύθυνση της εφημερίδας, μία συγγνώμη ίσως και σε κάθε περίπτωση ευχόμαστε να μη ξανασυμβεί ποτέ τέτοιο φαινόμενο που δεν τιμά την καλή εφημερίδα, η οποία καίτοι τοποθετείται στο δημοκρατικό-προοδευτικό χώρο προέβη σε μια ενέργεια που παραπέμπει σε ολοκληρωτικά καθεστώτα.


Melis Plus Body Cream Firming Nourishing Συσφικτική Κρέμα Σώματος για Αντιμετώπιση των Ραγάδων με Μέλι και Βασιλικό Πολτό 200ml | Pharm24.gr\nMelis Plus Body Cream Firming Nourishing Συσφικτική Κρέμα Σώματος για Αντιμετώπιση των Ραγάδων με Μέλι και Βασιλικό Πολτό 200ml\nMelis Plus Body Cream Firming Nourishing Συσφικτική Κρέμα Σώματος για Αντιμετώπιση των Ραγάδων με Μέλι και Βασιλικό Πολτό 200ml Συσφικτική κρέμα για τη φροντίδα του δέρματος μετά τον τοκετό, για άτομα που έχουν αθλητική δραστηριότητα ή κατά τη διά... Διαβάστε περισσότερα\nΑντιμετώπιση Ραγάδων, Χαλάρωση - Σύσφιξη Στήθους, Αντιμετώπιση Ραγάδων Εγκυμοσύνης & Χαλάρωσης\nΣυσφικτική κρέμα για τη φροντίδα του δέρματος μετά τον τοκετό, για άτομα που έχουν αθλητική δραστηριότητα ή κατά τη διάρκεια της δίαιτας.\nΗ Θεραπευτική Κρέμα Σώματος για Ραγάδες Melis Plus αποτελεί μια ενυδατική κρέμα πλούσια με φυσικά εκχυλίσματα και βιταμίνες που ενυδατώνουν και φροντίζουν το δέρμα κατά τη διάρκεια της εγκυμοσύνης, αλλά και μετά. Η κρέμα περιέχει συστατικά με ενυδατικές, θρεπτικές και επουλωτικές ιδιότητες, συμβάλλοντας στην αποφυγή σχηματισμού ραγάδων και βοηθώντας το διεσταλμένο δέρμα να παραμείνει ελαστικό. Περιέχει εκχυλίσματα από Καλεντουλα, Αχιλλέας, Βιολογικό Ελαιόλαδο, Βούτυρο Κακάο, Βούτυρο Καριτε και τα οποία βοηθούν στη διατήρηση της απαλότητας του δέρματος, και προστατεύουν το διεσταλμένο δέρμα. Ο βασιλικός Πολτός επιταχύνει την ανανέωση της επιδερμίδας και αυξάνει την ελαστικότητα και τη σφριγηλότητα της. Το Μελί, το Μελισσοκέρι, και η Γλυκερίνη αποκαθιστούν τη χαμένη υγρασία.\nΧωρίς: Parabens, Silicone, Propylene Glycol, Mineral Oil .\nΤο προϊόν προστέθηκε στον κατάλογο μας στις: 2017-12-13 18:11:25. Τελευταία ενημέρωση: 2021-04-15 03:43:28\nΚάνετε απαλό μασάζ στην κοιλιά, τη μέση, τους μηρούς και το στήθος, αποφεύγοντας την περιοχή της θηλής. Μην το εφαρμόζετε σε σκασμένο ή ερεθισμένο δέρμα.\nΣε περίπτωση ερεθισμού, σταματήστε τη χρήση του και αν ο ερεθισμός επιμείνει, συμβουλευτείτε το γιατρό ή το φαρμακοποιό σας. Η Θεραπευτική Κρέμα Σώματος για Ραγάδες Melis Plus, μπορεί να χρησιμοποιείται καθημερινά, κατά τη διάρκεια, αλλά και μετά την εγκυμοσύνη.\nΘα λάβετε ένα email/sms από το Pharm24.gr μόλις παραλάβουμε ξανά το Melis Plus Body Cream Firming Nourishing Συσφικτική Κρέμα Σώματος για Αντιμετώπιση των Ραγάδων με Μέλι και Βασιλικό Πολτό 200ml


AUM- ΩΜ- SUM – Solar-Action\nHOME » Ιοχροοχόος Ακαδημία » Διαλογισμοί » Επικλήσεις » AUM- ΩΜ- SUM\nΗΧΟΣ "Α.U.Μ. Ο.Μ."\nΤην ουσία της ΛΕΞΗΣ, του A.U.M. και τις μεταγενέστερες αναπτύξεις της, το Ο.Μ. και τον Ήχο. Υφίσταται μεγάλη σύγχυση ως προς τη σημασία του ή την αναγκαιότητα της χρήσης του. Η φάση της αναγνώρισής του από την οποία περνάμε τώρα είναι η καθαρά εξωτερική της εξοικείωσης του γενικού κοινού με το γεγονός της ύπαρξής του. Αυτή επήλθε με τρεις τρόπους:\n1. Δια της σταθερής χρήσης σ’ όλες τις Χριστιανικές Εκκλησίες της λέξης “Αμήν” η οποία είναι η δυτική παραφθορά του A.U.M. Εδώ το A.U.M. είναι η κατώτατη όψη του γενεσιουργού Ήχου.\n2. Δια της έμφασης που δόθηκε στον Τεκτονισμό στην Απωλεσθείσα Λέξη, προσελκύοντας έτσι λεπτοφυώς την προσοχή της ανθρωπότητας στο Ο.Μ., τον Ήχο της δεύτερης όψης, της Ψυχής.\n3. Δια της αυξανόμενης έμφασης που δόθηκε από τις πολλές αποκρυφιστικές ομάδες του κόσμου στη χρήση του Ο.Μ., τη συχνή του χρήση απ’ τις ομάδες αυτές δημοσίως κι απ’ όσους επιδίδονται στο διαλογισμό.\nΗ υγιέστερη προσέγγιση είναι εκείνη της Τεκτονικής παράδοσης, επειδή ασχολείται κυρίως με τον κόσμο της έννοιας και με μια φάση της εσωτερικής διδασκαλίας. Η χρήση του Αμήν στο τυπικό της Χριστιανικής Εκκλησίας θα αποτραπεί τελικά, επειδή είναι βασικά μια υλιστική διαβεβαίωση που συνήθως θεωρείται απ’ το μέσο εκκλησίασμα ότι θέτει τη σφραγίδα της θείας έγκρισης πάνω στο αίτημά του προς τον Παντοδύναμο για προστασία ή για την παροχή των φυσικών του χρειωδών· όλα αυτά σχετίζονται συνεπώς με τη ζωή της επιθυμίας, της έφεσης, του δυαδισμού και της απαίτησης. Συνεπάγεται τη στάση δότη και λήπτη.\nΤο A.U.M. και το Αμήν είναι αμφότερα μια έκφραση σε ήχο της αρχής της ενεργού νοήμονος ουσίας στη θεία εκδήλωση, της τρίτης όψης και υπηρέτησαν την ανθρώπινη ανάγκη σ’ εκείνη τη φάση της υλικής και μορφικής ανάπτυξης. Αναφέρομαι επίσης εδώ στην ανάπτυξη του νου ή της νοητικής μορφής. Η προσωπικότητα σαν σύνολο, όταν τελειωθεί και τεθεί υπό τον έλεγχο της ψυχής, είναι “ο Λόγος όστις εγένετο σάρξ”.\nΗ μάζα των ζηλωτών και των μαθητών μαθαίνει σήμερα την έννοια του Ο.Μ. που δεν είναι ο Λόγος ο οποίος έγινε σάρκα, αλλά ο Λόγος που αποδεσμεύθηκε από τη μορφή κι εκφράζεται σαν ψυχή-πνεύμα κι όχι σαν σώμα-ψυχή-πνεύμα. Μπορεί λοιπόν να ειπωθεί ότι:\n1. Το A.U.M. (σημειώστε ότι χωρίζω κάθε όψη του τριπλού αυτού ήχου) φέρνει την όψη ψυχή-πνεύμα κάτω στο φυσικό πεδίο και την αγκυροβολεί εκεί με τη δύναμη του εξερχόμενου κραδασμού του. Χρησιμοποιώντας ένα σύμβολο που θα διασαφηνίσει το νόημά μου, μοιάζει με “έναν ισχυρό άνεμο που καθηλώνει τον άνθρωπο στον τοίχο και δυσκολεύει την ελεύθερη προσπάθεια”. Ζωογονεί τη μορφή· ενισχύει το άδραγμα της ύλης πάνω στην ψυχή· δομεί γύρω απ’ την ψυχή μια περιοριστική φυλακή – μια φυλακή των αισθήσεων. Είναι “ο ήχος της σαγήνης”, ο ήχος που είναι η πηγή της γοητείας και της μάγια· είναι η μεγάλη απατηλή και παραπλανητική ενέργεια, ο φθόγγος του ενελικτικού τόξου. Σ’ αυτό κρύβεται το μυστικό του κακού ή της ύλης, οι χρήσεις της μορφής, πρώτα σαν φυλακής, έπειτα σαν στίβου εκγύμνασης και πεδίου εμπειρίας και τελικά σαν έκφρασης για την εκδήλωση ενός Υιού του Θεού.\n2. Το Ο.Μ. εκφωνούμενο ορθά αποδεσμεύει την ψυχή απ’ το βασίλειο της γοητείας και της σαγήνης. Είναι ο ήχος της ελευθέρωσης, ο μεγάλος φθόγγος της ανάστασης και της ανύψωσης της ανθρωπότητας στο Μυστικό Τόπο του Υψίστου, όταν όλες οι άλλες Λέξεις και ήχοι αποτύχουν. Δεν είναι ένας τριπλός ήχος όπως το A.U.M., αλλά ένας διπλός ήχος, δηλωτικός της σχέσης πνεύματος και ψυχής, ζωής και συνείδησης. Η απωλεσθείσα αυτή Λέξη, συμβολική της απώλειας στους τρεις κόσμους (η οποία απεικονίζεται στους βαθμούς της Κυανής Στοάς στον Τεκτονισμό) πρέπει ν’ ανακτηθεί και σήμερα βρίσκεται σε διαδικασία ανακάλυψης. Οι μυστικιστές την αναζήτησαν· οι Τέκτονες διατήρησαν την παράδοση της ύπαρξής της· οι μαθητές και οι μυημένοι του κόσμου πρέπει να καταδείξουν την κατοχή της.\n3. Ο ΗΧΟΣ είναι η μόνη έκφραση του Ανέκφραστου Ονόματος, η μυστική ονομασία του Ενός μέσα στον Οποίο ζούμε και κινούμαστε και υπάρχουμε κι ο Οποίος είναι γνωστός στη Μεγάλη Λευκή Στοά μ’ αυτό το όνομα. Να θυμάστε πάντοτε ότι όνομα και μορφή είναι συνώνυμοι όροι στην απόκρυφη διδασκαλία και οι δύο αυτές λέξεις κρατούν το μυστικό της εκδήλωσης. Στόχος του μυημένου είναι η ταύτιση με όλες τις μορφές της θείας ζωής, έτσι ώστε να μπορέσει να γνωρίσει ότι ο εαυτός του είναι ακέραιο μέρος αυτού του Όλου και να μπορέσει να συντονισθεί με όλες τις καταστάσεις της θείας επίγνωσης, γνωρίζοντας ο ίδιος (κι όχι μόνο θεωρητικά) ότι αποτελούν και τις δικές του καταστάσεις επίγνωσης. Μπορεί τότε να εισδύσει στο θείο μυστήριο της γνώσης, να συμμερισθεί τη θεία πανταχού παρουσία και – κατά βούληση – να εκφράσει τη θεία παντογνωσία και να προετοιμασθεί για να εκδηλώσει με πλήρη συνείδηση τη θεία παντοδυναμία.\nΧρησιμοποιώ λέξεις που είναι ανίκανες να μεταδώσουν την υποκείμενη έννοια της Λέξης. Η κατανόηση μπορεί να έλθει μόνο όταν ο άνθρωπος ζει τη Λέξη, ακούει τον άηχο Ήχο της και την εκπνέει σε μια ζωτική ζωοδότρια πνοή στους άλλους.\nΟι μάζες ακούν τον ήχο του Α.U.M. και στις ανώτερες τάξεις τους βρίσκουν σ’ αυτό το A.U.M. την έκφραση κάποιου πράγματος απ’ το οποίο ζητούν ν’ απαλλαγούν. Οι ζηλωτές και οι μαθητές του Κόσμου ακούν το Ο.Μ. και στις προσωπικές τους ζωές το A.U.M. και το Ο.Μ. βρίσκονται σε σύγκρουση. Αυτό μπορεί να εκπροσωπεί μια νέα ιδέα για σας, αλλά μεταδίδει την ιδέα ενός αιώνιου γεγονότος. Μπορεί να σας βοηθήσει ν’ αποκτήσετε κάποια κατανόηση αυτής της φάσης αν σας τονίσω ότι για την πρώτη αυτή ομάδα το Ο.Μ. μπορεί να απεικονισθεί με το ακόλουθο σύμβολο που εκφράζει την υλική Μ φύση, ενώ η δεύτερη ομάδα μπορεί ν’ απεικονισθεί με το σύμβολο m που εκφράζει την ψυχή περιτυλιγμένη σε ύλη. Βλέπετε λοιπόν πώς η διδασκαλία οδηγεί προοδευτικά τον άνθρωπο προς τα εμπρός και πώς η απόκρυφη επιστήμη φέρνει τον άνθρωπο σε επαφή με μεγάλες νοητικές αντιστροφές και θεία παράδοξα. Για αιώνες η Λέξη της ψυχής κι ο Ήχος της πνευματικής πραγματικότητας έχουν χαθεί. Σήμερα η Λέξη της ψυχής βρίσκεται πάλι και με την ανεύρεση αυτή ο μικρός εαυτός χάνεται στη δόξα και την ακτινοβολία του θείου Εαυτού.\nΗ ανακάλυψη αυτή κορυφώνεται τη στιγμή της τρίτης μύησης. Ο μυημένος και ο Διδάσκαλος μαζί με εκείνους που είναι ανώτερης τάξης και προσεγγίζουν την ταύτιση με τη Σαμπάλλα, ακούν σταθερά και συνεχώς καθαρότερα τον Ήχο που εκπορεύεται από τον Κεντρικό Πνευματικό Ήλιο και εισδύει σ’ όλες τις μορφές της θείας ζωής πάνω στον πλανήτη μας – μέσω του πλανητικού μας Λόγου ο Οποίος τον ακούει με διαύγεια και κατανόηση – τον Ήχο της κατώτατης συλλαβής του Ανέκφραστου Ονόματος του Ενός μέσα στον Οποίο όλοι οι Πλανητικοί Λόγοι ζουν και κινούνται και υπάρχουν, γιατί είναι κέντρα της ΖΩΗΣ που εκφράζεται με το μέσον ενός ηλιακού συστήματος.\nΜπορείτε να δείτε πόσο λίγη χρησιμότητα έχει να επεκταθώ περαιτέρω σ’ αυτό. Η μόνη του χρησιμότητα είναι να δώσει μια εκτεταμένη ώθηση στη συνείδηση του μαθητή και να διεγείρει τη φαντασία του (το σπέρμα της ενόρασης), έτσι ώστε ακόμη κι όταν είναι απορροφημένος στην έκφραση του Μ κι έπειτα του m, θα προσεγγίζει τον Ήχο.\nΤόνισα πρωτύτερα ότι ο ήχος του A.U.M., ο ήχος του Ο.Μ. κι ο καθαυτός ΗΧΟΣ σχετίζονται όλοι με τον κραδασμό και τα διαφορετικά και ποικίλα αποτελέσματά του. Το μυστικό του Νόμου του Κραδασμού αποκαλύπτεται προοδευτικά καθώς οι άνθρωποι μαθαίνουν να ηχούν τη Λέξη στις τρεις όψεις της. Οι σπουδαστές θα κάνουν καλά να συλλογισθούν επίσης τη διάκριση μεταξύ πνοής και Ήχου, μεταξύ της διαδικασίας της αναπνοής και της δημιουργίας κατευθυνόμενης κραδασμικής δραστηριότητας. Η μία σχετίζεται με το Χρόνο και η άλλη με το Χώρο και διαφέρουν η μία απ’ την άλλη· και (όπως το θέτει το Αρχαίο Σχόλιο) “ο Ήχος, ο τελικός κι όμως εναρκτήριος Ήχος, αφορά εκείνο που δεν είναι ούτε Χρόνος ούτε Χώρος· βρίσκεται έξω από το εκδηλωμένο ΟΛΟ, την Πηγή παντός ό,τι είναι κι όμως δεν είναι”. (Τίποτε. Α.Α.Μπ.)\nΥπάρχουν λοιπόν μεγάλα σημεία έντασης από τα οποία η Ιερή Λέξη εκπέμπεται στις κύριες όψεις της. Ας τα αναφέρω για σας:\n1. Το δημιουργικό σημείο έντασης – μιας έντασης που επιτυγχάνεται από έναν πλανητικό Λόγο όταν ανταποκρίνεται στον Ήχο του Ανέκφραστου Ονόματος και τον εκπνέει με τη σειρά Του σε τρεις μεγάλους Ήχους που απαρτίζουν έναν Ήχο στο δικό Του πεδίο έκφρασης, δημιουργώντας έτσι τον εκδηλωμένο κόσμο, την ώθηση προς την ανέλιξη της συνείδησης και την επίδραση της καθαυτής ζωής. Αυτός είναι ο Ήχος.\n2. Επτά σημεία έντασης στο καθοδικό ή ενελικτικό τόξο· αυτά παράγουν τους επτά πλανήτες, τις επτά καταστάσεις συνείδησης και την έκφραση των επτά ακτινικών παρωθήσεων. Συνιστά το επταπλό A.U.M. το οποίο αναφέρει η Αιώνια Σοφία. Σχετίζεται με το αποτέλεσμα του πνεύματος ή ζωής επί της ουσίας, παράγοντας έτσι τη μορφή και δημιουργώντας τη φυλακή της θείας ζωής.\n3. Το καθαυτό A.U.M. ή το Λόγο που έγινε σάρκα· αυτό δημιουργεί τελικά ένα σημείο έντασης στο τέταρτο βασίλειο της φύσης και στο σημείο αυτό καθίσταται εφικτός ο εξελικτικός κύκλος κι ο πρώτος αμυδρός φθόγγος του Ο.Μ. μπορεί να ακουσθεί αμυδρά. Στον άνθρωπο ατομικά το σημείο αυτό προσεγγίζεται όταν η προσωπικότητα είναι ένα ολοκληρωμένο και λειτουργικό σύνολο και η ψυχή αρχίζει να την ελέγχει. Είναι μια επισωρευτική ένταση που επιτυγχάνεται διαμέσου πολλών ζωών. Η διαδικασία αυτή εκφράζεται στα Αρχεία των Διδασκάλων ως εξής:\nΠρέπει να θυμάστε ότι τα σύμβολα αυτά είναι μια προσπάθεια από μέρους μου να μεταφράσω αρχαίες οδηγίες σε σύγχρονο δυτικό τύπο. Το μόνο που είναι ίδιο σε όλες τις γλώσσες είναι εσωτερικά το A.U.M.\n4. Έπειτα έρχεται ένα σημείο έντασης απ’ το οποίο ο άνθρωπος επιτυγχάνει τελικά την ελευθερία από τους τρεις κόσμους και στέκει σαν ελεύθερη ψυχή· τότε είναι ένα σημείο μέσα στον κύκλο – όπου το σημείο υποδεικνύει το σημείο έντασης απ’ το οποίο εργάζεται πλέον κι ο κύκλος τη σφαίρα της αυτοπροαίρετης δραστηριότητάς του.\nΔε χρειάζεται να συνεχίσω περισσότερο· από ένταση σε ένταση περνά ο μυημένος όπως ακριβώς περνούν όλα τα ανθρώπινα όντα, οι ζηλωτές, οι μαθητές και οι κατώτερου βαθμού μυημένοι· προχωρούν από μια διεύρυνση συνείδησης σε άλλη ωσότου υποστούν την τρίτη μύηση και τα σημεία έντασης (που χαρακτηρίζονται από πρόθεση και σκοπό) αντικαταστήσουν όλες τις προηγούμενες προσπάθειες και η όψη θέληση αρχίσει να κυριαρχεί.\nΕδώ σε συντομία είναι μια νέα άποψη για το οικείο θέμα της Λέξης – ένα θέμα που διατηρήθηκε σε κάποια μορφή απ’ όλες τις παγκόσμιες θρησκείες, αλλά ένα θέμα που, όπως καθετί άλλο, υλοποιήθηκε τόσο ώστε να αποτελεί χρέος της Ιεραρχίας ν’ αποκαταστήσει τη γνώση της έννοιάς της, της τριπλής της εφαρμογής και της ενελικτικής και ανελικτικής της σημασίας. Οι σπουδαστές θα κάνουν καλά να θυμούνται ότι η ήχησή της φωνητικά στο φυσικό πεδίο σημαίνει λίγα. Οι σημαντικοί παράγοντες είναι να ηχείται σιωπηλά, μη ακουστά και μέσα στο κεφάλι· έπειτα, αφού το κάνουμε, να την ακούμε ν’ αντηχεί εκεί και ν’ αναγνωρίζουμε ότι αυτός ο αυτοπροαίρετος Ήχος – που εκπνέεται από ένα σημείο έντασης – αποτελεί μέρος του αρχικού HXΟY καθώς παίρνει μορφή σαν Λέξη. Όταν ο άνθρωπος εκφράζει τέλεια το A.U.M., μπορεί τότε να ηχεί το O.Μ. με αποτελεσματικότητα από προοδευτικά σημεία έντασης μέχρι την τρίτη μύηση.\nΤότε το αποτέλεσμα του Ο.Μ. είναι τέτοιο, ώστε η προσωπικότητα σαν χωριστή ταυτότητα εξαφανίζεται, η ψυχή αναδύεται σ’ όλη της τη δόξα κι ο πρώτος αμυδρός ήχος του γενεσιουργού ΗΧΟΥ βροντά στο αυτί του μεταμορφωμένου μυημένου. Είναι η Φωνή που αναφέρεται στη Βιβλική αφήγηση της Μεταμόρφωσης. Η Φωνή αυτή λέει: “Ούτος εστίν ο Υιός μου ο αγαπητός”. Ο μυημένος καταγράφει το γεγονός ότι έγινε δεκτός απ’ τη Σαμπάλλα κι ότι έκανε την πρώτη του επαφή με τον Πλανητικό Λόγο, τον Ιεροφάντη, το Μυσταγωγό στην τρίτη μύηση, όπως ακριβώς ο Χριστός, ο Διδάσκαλος όλων των Διδασκάλων, είναι ο Μυσταγωγός κι ο Ιεροφάντης στις δύο πρώτες μυήσεις.\n Από το βιβλίο ‘ΑΚΤΙΝΕΣ ΚΑΙ ΜΥΗΣΕΙΣ’ ΤΟΜΟΣ ΙΙ ΣΕΛ. 604– 605\nΌ,τι ενδιαφέρει είναι η ικανότητα του μαθητή να νιώθει την έννοια της Λέξης Δύναμης καθώς την εκφέρει σιωπηλά. Είναι η ποιότητα της ιδέας του που θα φέρει το ορθό αποτέλεσμα κι όχι ο τρόπος που θα κάνει έναν ήχο με τη βοήθεια των φωνητικών χορδών και του στόματος. Οι σπουδαστές διδάχθηκαν ότι το A.U.M. όταν ηχείται σιωπηλά κι ακούγεται, είναι πολύ μεγαλύτερης δυναμικότητας παρά όταν εκφέρεται ηχηρά. Αυτό ήταν προπαρασκευαστικό για την εκφορά αυτών των Λέξεων Δύναμης. Μαθαίνουν τη σημασία του Ο. Μ. ακόμη κι αν δεν το αντιλαμβάνονται. Είναι προετοιμασία για τη χρήση των Ακτινικών Λέξεων. Η σκέψη πίσω από τη μορφή, το καταγραφόμενο αίσθημα για τις λέξεις και η κατανόηση της σημασίας τους έχουν σπουδαιότητα· ενδιαφέρει η ικανότητα να σκεπτόμαστε, να νιώθουμε και να στέλνουμε σιωπηλά την κλήση της ποιότητας στην ποιότητα, της έννοιας στην έννοια, της φύσης στη φύση, της μορφής στο πνεύμα, ενθυμούμενοι πάντα πως ό,τι βρίσκεται στο φυσικό πεδίο δεν είναι στοιχείο.\n Από το βιβλίο ‘ΕΣΩΤΕΡΑ ΘΕΡΑΠΕΥΤΙΚΗ’ ΣΕΛ. 134 – 135\nΜε αυτά τα προβλήματα της ατομικής ή χωριστής ύπαρξης και του αντιθέτου της, η Ιερή Λέξη, το ΟΜ, σχετίζεται στενά. Μπορεί να ειπωθεί με τα λόγια ενός απόκρυφου εγχειριδίου θεραπευτικής που δίνεται σε προχωρημένους μαθητές, ότι:\n“Εκείνος που ζει υπό τον ήχο του ΑUΜ γνωρίζει τον εαυτό του. Εκείνος που ζει ηχώντας το ΟΜ γνωρίζει τον αδελφό του. Εκείνος που γνωρίζει τον ΗΧΟ γνωρίζει τα πάντα.”\nΈπειτα, στην κρυπτική και συμβολική γλώσσα του μυημένου, το εγχειρίδιο συνεχίζει:\n“Η πνοή της ζωής γίνεται το αίτιο του θανάτου σε εκείνον που ζει μέσα σε κέλυφος. Υπάρχει αλλά δεν είναι· τότε η πνοή φεύγει και κινείται σπειροειδώς προς το όλο.\n“Εκείνος που εκπνέει το ΟΜ δε γνωρίζει τον εαυτό του μόνο. Γνωρίζει ότι η πνοή είναι πράνα, ζωή, το ρευστό της σύνδεσης. Τα δεινά της ζωής είναι δικά του γιατί είναι ο κλήρος του ανθρώπου – δε γεννιέται σε κέλυφος γιατί το κέλυφος δεν είναι.\n“Εκείνος που είναι ο ΗΧΟΣ και η ήχηση δε γνωρίζει ασθένεια, δε γνωρίζει το χέρι του θανάτου.”\n Από το βιβλίο ‘ΕΣΩΤΕΡΑ ΘΕΡΑΠΕΥΤΙΚΗ’ ΣΕΛ. 136\nΗ τρίτη αυτή ομάδα δυσχερειών, προβλημάτων και ασθενειών αφορά βέβαια τους ανθρώπους σ’ όλες τις ακτίνες, αλλά οι άνθρωποι της πρώτης ακτίνας έχουν μια σαφή προδιάθεση στις ειδικές αυτές ενοχλήσεις. Ταυτόχρονα όταν χρησιμοποιούν ορθά τις λανθάνουσες δυνάμεις τους, μπορούν να υπερνικήσουν με την ορθή χρήση του ΟΜ και τελικά του ΗΧΟΥ τα συμπτωματικά προβλήματα και τις δυσκολίες ευκολότερα από εκείνους στις άλλες ακτίνες. Έχετε εδώ μια αναφορά στην Απωλεσθείσα Λέξη του Τεκτονισμού και στην ΗΧΗΣΗ του Ανέκφραστου Ονόματος.\nΟ ήχος του ΑUΜ, ο ήχος του ΟΜ και ο ίδιος ο ΗΧΟΣ συνδέονται όλοι με τον κραδασμό και τα διαφορετικά και ποικίλα αποτελέσματά του. Το μυστικό του Νόμου του Κραδασμού αποκαλύπτεται προοδευτικά καθώς οι άνθρωποι μαθαίνουν να ηχούν τη ΛΕΞΗ στις τρεις όψεις της. Οι σπουδαστές θα έκαναν καλά να συλλογισθούν τη διαφορά μεταξύ της πνοής και του ήχου, μεταξύ της διαδικασίας της αναπνοής και της διαδικασίας της δημιουργίας κραδασμικής δραστηριότητας. Σχετίζονται αλλά διαφέρουν μεταξύ τους. Η μια σχετίζεται με το Χρόνο και η άλλη με το Χώρο και (όπως λέει το Αρχαίο Σχόλιο) “ο ήχος, ο τελικός κι όμως εναρκτήριος ήχος, αφορά εκείνο που δεν είναι ούτε Χρόνος ούτε Χώρος· βρίσκεται έξω από το εκδηλωμένο Όλο, την Πηγή όλων όσων είναι και όμως δεν είναι” (ή τίποτε. Α.Α.Μπ.).\n Από το βιβλίο ‘Η ΕΞΩΤΕΡΙΚΕΥΣΗ ΤΗΣ ΙΕΡΑΡΧΙΑΣ’ ΣΕΛ. 176 – 177\nOι μαθητές σ’ όλο τον κόσμο χρησιμοποίησαν για χρόνια την Ιερή Λέξη κι εκφώνησαν το O.Μ. με μεγάλη επιμέλεια. Θα ήθελα να σας ρωτήσω εδώ: Με τι αποτελέσματα; Θα απαντήσω ο ίδιος. Με πρακτικά κανένα αποτέλεσμα εκτός από μια ελαφρά διέγερση της έφεσης και μια μικρή αφύπνιση της δημιουργικής φαντασίας. Αυτό σημαίνει ότι τα αποτελέσματα που επιτεύχθηκαν είχαν επίδραση μόνο μέσα στην αύρα του ενεχόμενου ατόμου και δε διείσδυσαν στο περιβάλλον του ούτε προκάλεσαν κάποιο αναγνωρίσιμο αποτέλεσμα. Το O.Μ. είναι ισχυρό και δυναμικά αποτελεσματικό όταν χρησιμοποιείται σωστά και θα προκαλέσει αλλαγές, θα καταστρέψει εκείνο που πρέπει να εξαλειφθεί ή να τελειώσει και θα δομήσει με την έλξη και την παγίωση εκείνου που είναι επιθυμητό στη δομή της ομαδικής ζωής, προκαλώντας παρεμπιπτόντως (αν και σχεδόν σίγουρα) τις αναγκαίες αλλαγές και τη συνετή ανασυγκρότηση της ατομικής ζωής. Συλλογισθείτε σ’ αυτό.\nΑν τα παραπάνω αληθεύουν για το O.Μ. και τα ομαδικά του αποτελέσματα, είναι απείρως πιο αληθινά για τη Μεγάλη Επίκληση. Oι Λέξεις Δύναμης (κι αυτό αληθεύει επίσης για το O.Μ.) είναι όλες δευτερακτινικής προέλευσης. Αυτή είναι η ακτίνα της εκδήλωσης της συνείδησης. Επομένως προορίζονται για ψυχική χρήση επειδή η ψυχή είναι η έκφραση της δεύτερης όψης της θειότητας και μόνο η ψυχή μπορεί να χρησιμοποιήσει πραγματικά αυτές τις Λέξεις και ήχους κι έτσι να δημιουργήσει τα επιθυμητά αποτελέσματα που είναι πάντα σε ευθυγράμμιση με το θείο Σχέδιο. Συχνά λησμονείται ότι πρέπει να χρησιμοποιηθούν από την ψυχή με δυναμικό τρόπο, που συνεπάγεται τη σοβαρή αναγνώριση της όψης θέληση. Η Μεγάλη Επίκληση, το O.Μ. κι όλες οι παρόμοιες Λέξεις Δύναμης πρέπει να εκφωνηθούν απ’ την ψυχή (της οποίας η φύση είναι αγάπη κι ο σκοπός είναι αποκλειστικά το ομαδικό καλό), υποστηριζόμενες ή “προωθούμενες αποκρυφιστικά” (για να χρησιμοποιήσω μια σχεδόν αμετάφραστη αποκρυφιστική ιδέα) απ’ τη δυναμική όψη της θέλησης κι εξωθούμενες σαν ολοκληρωμένη σκεπτομορφή πάνω στο ρεύμα της ζώσας, φωτισμένης νοητικής ουσίας. Επομένως η διαδικασία αυτή φέρνει σε δραστηριότητα τη θέληση, την αγάπη και τη νοημοσύνη του ανθρώπου που χρησιμοποιεί αυτές τις λέξεις και φόρμουλες. Συχνά όμως υπάρχει ένα χάσμα ακόμη κι όταν ο άνθρωπος έχει ολοκληρώσει μέσα του τους τρεις αυτούς παράγοντες ελέγχου στο μέτρο που είναι ικανός να το κάνει στο ιδιαίτερο σημείο εξέλιξής του. Όλα όσα καταφέρνει να κάνει είναι να διατηρήσει τη δημιουργηθείσα σκεπτομορφή πάνω στο νοητικό πεδίο· αποτυγχάνει να κάνει αισθητή την παρουσία της στο φυσικό πεδίο και να επιτύχει τα επιθυμητά αποτελέσματα επειδή ο εγκέφαλός του (το κατώτερο κέντρο λήψης και διανομής μέσα στο κεφάλι) είναι ανίκανος για την αναγκαία διπλή δραστηριότητα – να διατηρήσει την επίγνωση της πρόθεσης, της έννοιας και του σκοπού της χρησιμοποιούμενης φόρμουλας και την ίδια στιγμή να εκτελέσει το έργο της αποστολής της δυναμικότητας που είναι κρυμμένη αλλά μεταδίδεται από τις Λέξεις ή ήχους. Οι δύο αυτές δραστηριότητες πρέπει να γίνουν ταυτόχρονα απ’ την ψυχή πάνω στο πεδίο της με το μέσον του νου και του εγκεφάλου. Εδώ πάλι υπάρχει ένας από τους αντικειμενικούς σκοπούς κάθε διαλογιστικού έργου, ο οποίος όμως δεν τονίζεται καθόσον είναι επακόλουθο συμβάν κι όχι αντικειμενικός σκοπός. Συνεπώς η αποτελεσματικότητα εξαρτάται από τη σύλληψη των παραπάνω γεγονότων και μια αναπτυγμένη και εκπαιδευμένη ολοκλήρωση ανάμεσα στην ψυχή, το νου, την επιθυμία, τον εγκέφαλο και την εκφωνούμενη Λέξη ή ήχο.\n Από το βιβλίο ‘Η ΕΞΩΤΕΡΙΚΕΥΣΗ ΤΗΣ ΙΕΡΑΡΧΙΑΣ’ ΣΕΛ. 624 – 625 (ΕΧΕΙ ΓΙΝΕΙ ΕΠΕΞΕΡΓΑΣΙΑ)\nΣτη Σαμπάλλα, οι Μεγάλες Ζωές οι Οποίες δρουν εκεί δε βλέπουν μόνο την εκδήλωση σαν όλο και πέρα απ’ όλους τους περιορισμούς του χρόνου, αλλά αισθάνονται όλες τις μεγαλύτερες εξελικτικές ωθήσεις που φέρνουν τον αναπτυσσόμενο κόσμο σε ευθυγράμμιση με τη Θεία Θέληση. Ενσωματώνουν αυτές τις ωθήσεις όχι με όρους μιας προοδευτικής κίνησης, αλλά με όρους μιας μεγάλης θείας και πνευματικής αντίδρασης. Η ιδέα αυτή μπορεί ίσως να κατανοηθεί καλύτερα από σας με όρους του Αιώνιου AUM που είναι το σύμβολο του Αιώνιου ΤΩΡΑ. Σας έχει ειπωθεί και καταδειχθεί ότι το AUM συντίθεται από ένα μείζονα Ήχο, τρεις ελάσσονες ήχους και επτά επικουρικούς κραδασμικούς τόνους. Το ίδιο συμβαίνει με τη Θέληση του Θεού που ενσωματώνεται και διατηρείται σε σύνθεση από τα Μέλη της Αίθουσας του Συμβουλίου.\nΣ’ Αυτά καθώς “διατηρούν τη Θέληση του Θεού σε λύση-διάλυση, είναι ένας καθαρός φθόγγος. Καθώς βλέπουν αυτή τη Θέληση σε κίνηση, είναι οι τρεις διαρκείς συγχορδίες που μεταφέρουν προς τα έξω μέσα σ’ όλους τους κόσμους το Σκοπό του ΕΝOΣ ο οποίος διαρκεί για αιώνες.\nΚαθώς ωθούν αυτή τη Θέληση σε εκδήλωση, είναι επτά κραδασμικοί τόνοι που έλκουν στους ανακλώμενους κόσμους τη δομή του Σχεδίου. Κι έτσι ο φθόγγος, οι συγχορδίες κι ο τόνος παράγουν το Σχέδιο, αποκαλύπτουν το Σκοπό και υποδεικνύουν τη Θέληση του Θεού”.\nΑυτό είναι ένα απόσπασμα από κάποια αρχαία Αρχεία που αποτελούν τη μελέτη των Διδασκάλων. Σχετίζονται με τη φύση της Σαμπάλλα, το έργο της και τις εκπορευτικές της ενέργειες.\n Από το βιβλίο ‘ΜΥΗΣΗ ΑΝΘΡΩΠΙΝΗ ΚΑΙ ΗΛΙΑΚΗ’ ΣΕΛ. 173– 186 (ΕΧΕΙ ΓΙΝΕΙ ΕΠΕΞΕΡΓΑΣΙΑ)\nΗ ΧOΡΗΓΗΣΗ ΤΗΣ ΛΕΞΗΣ\nOι Ηλιακές Λέξεις.\nΗ βάση όλων των εκδηλωμένων φαινoμένων είναι o εκφωνoύμενoς ήχoς ή η δυναμικά προφερόμενη Λέξη, δηλαδή, όταν πλήρως συνοδεύει τη λέξη ο σκoπός της θέλησης.\nΣε αυτό, συνίσταται, όπως είναι γνωστό, η αξία τoυ διαλoγισμoύ, γιατί τελικά o διαλoγισμός δημιουργεί τoν εσωτερικό εκείνo δυναμικό σκoπό και την ανάμνηση ή την εσωτερική εκείνη μορφή της ιδέας, που πρέπει σταθερά να πρoηγείται της εκφώνησης oπoιoυδήπoτε δημιoυργικoύ ήχoυ.\nΌταν λέγεται ότι o Λόγoς δημιoύργησε τoυς κόσμoυς δια τoυ διαλoγισμoύ, σημαίνει ότι στo κέντρo της συνείδησής Τoυ υπήρξε μια περίoδoς κατά την oπoία Αυτός συγκέντρωσε τη σκέψη Του και διαλoγίστηκε πάνω στoυς σκoπoύς και στα σχέδια πoυ είχε προ οφθαλμών Τoυ. Κατά την περίοδο αυτή oραματίστηκε oλόκληρο το σύστημα του κόσμου, σαν ένα τέλειo σύνολo, είδε τo τέλoς του από την αρχή και είχε την επίγνωση κάθε λεπτoμέρειας της τελειωμένης σφαίρας.\nΚατόπιν, αφού ολοκληρώθηκε o διαλoγισμός Τoυ και τo σύνoλo παρουσιάστηκε συμπληρωμένο σαν εικόνα στην εσωτερική Τoυ όραση, έκανε χρήση μιας oρισμένης Λέξης Δύναμης, την οποία Του είχε εμπιστευτεί ο Ένας για τoν Oπoίo τίπoτε δεν επιτρέπεται να λεχθεί, o Λόγoς της κoσμικής διάταξης της oπoίας τo δικό μας σύστημα απoτελεί απλά μέρoς.\nOι κoσμικές και Λoγoϊκές μυήσεις δε μας αφορούν εκτός κατά τo ότι oι ανθρώπινες μυήσεις αντανακλούν τα καταπληκτικά Τoυς πρωτότυπα, αλλά έχει ενδιαφέρον για τo σπουδαστή να αντιληφθεί ότι όπως ακριβώς σε κάθε μύηση δίνεται στo μυημένo μια Λέξη Δύναμης, έτσι και στo Λόγo δόθηκε η μεγάλη Λέξη Δύναμης, η oπoία δημιoύργησε τo ηλιακό μας σύστημα, εκείνη η Λέξη που oνoμάζεται “Ιερή Λέξη” ή ΑUΜ.  Πρέπει να έχουμε εδώ υπόψη ότι o ήχoς AUM απoτελεί πρoσπάθεια τoυ ανθρώπoυ να επαναλάβει σε απειρoελάχιστα μικρή κλίμακα τoν τριπλό κoσμικό ήχo, δια τoυ oπoίoυ έγινε εφικτή η δημιoυργία.\nOι Λέξεις Δύναμης όλων των βαθμών έχoυν μια τριπλή αλληλουχία:\nΠρώτo: Εκφωνoύνται από μια πλήρως αυτoσυνείδητη oντότητα και αυτό συμβαίνει πάντα μετά από μια περίoδo περισυλλογής ή διαλoγισμoύ κατά την oπoία o σκoπός στo σύνoλo γίνεται αντικείμενο οραματισμού.\nΔεύτερo: Επηρεάζoυν τo ντεβαϊκό βασίλειo και πρoκαλoύν τη δημιoυργία μoρφών. Τo απoτέλεσμα αυτό έχει διπλό χαρακτήρα:\nα. Oι ντέβα που βρίσκονται στην εξελικτική ατραπό, oι μεγάλoι οικοδόμοι τoυ ηλιακoύ συστήματoς και όσοι κάτω από αυτούς διήλθαν τo ανθρώπινo στάδιo της εξέλιξης, ανταπoκρίνoνται στoν ήχo της Λέξης και με συνειδητή αντίληψη συνεργάζoνται με εκείνoν πoυ την εκφώνησε και έτσι εκτελείται τo έργo.\nβ. Oι ντέβα που βρίσκονται στο τόξo της καθόδου, oι κατώτεροι οικοδόμοι, οι οποίοι δεν πέρασαν από τo ανθρώπινo στάδιo, ανταπoκρίνoνται επίσης στoν ήχo, αλλά ασυνείδητα ή υπακούοντας στην πίεση, και, με τη δύναμη των παραχθέντων κραδασμών δομούν τις απαιτoύμενες μoρφές από τη δική τoυς oυσία.\nΤρίτo: Ενεργούν σαν παράγoντες σταθεροποίησης και όσo διαρκεί η δύναμη τoυ ήχoυ, oι μoρφές παραμένουν συνεκτικές. Όταν o Λόγoς, για παράδειγμα, σταματά την ήχηση τoυ ιερoύ AUM και παύει o κραδασμός, επέρχεται τότε η διάσπαση και αποσύνθεση των μoρφών. Το ίδιο συμβαίνει και με τoν Πλανητικό Λόγo και το ίδιο σε όλη την κλίμακα.\nOι Λέξεις Δύναμης ή oι παραλλαγές τoυ ΑUΜ υπάρχoυν σε κάθε δυνατό τόνo, ημιτόνιο και τέταρτο τόνου και με τις αποχρώσεις αυτές του ήχου οικοδομείται τo έργo της δημιoυργίας και της συντήρησής της. Μια πoλλαπλότητα ήχων υφίσταται σε κάθε μείζονα ήχo και επηρεάζει διαφορετικές oμάδες.  Πρέπει επίσης να έχουμε υπόψη ότι, μιλώντας γενικά και πλατιά, oι ήχoι τoυ ηλιακoύ συστήματoς κατατάσσονται σε δύo ομάδες:\n1. Τoυς εναρκτήριoυς ήχoυς, ή εκείνους πoυ πρoκαλoύν εκδήλωση ή φαινόμενα κάθε είδoυς σε όλα τα πεδία.\n2. Τoυς παρεμπίπτοντες ήχoυς, ή εκείνoυς πoυ παράγoνται από τις ίδιες μoρφές στη διάρκεια της εξελικτικής διαδικασίας και oι oπoίoι είναι τo άθρoισμα των τόνων κάθε μoρφής σε oπoιoδήπoτε ιδιαίτερο βασίλειo της φύσης. Κάθε μoρφή έχει επίσης έναν τόνo πoυ παράγεται από τoυς ελάχιστoυς ήχoυς πoυ προκύπτουν από τα άτoμα που απαρτίζουν τη μορφή αυτή. Oι ήχoι αυτoί αναπτύσσoνται από την άλλη oμάδα και επηρεάζουν κατώτερες oμάδες ή βασίλεια, αν η λέξη “κατώτερoς” επιτρέπεται να χρησιμoπoιηθεί σε σχέση με κάποιο τμήμα της θείας εκδήλωσης. Για παράδειγμα, τo ανθρώπινo βασίλειo, η τέταρτη δημιoυργική Ιεραρχία, δημιoυργήθηκε από ένα τριπλό AUM πoυ εκφωνήθηκε σε μια ιδιαίτερη κλείδα από τα τρία πρόσωπα της Τριάδας σε ομοφωνία, Θεoύ Πατρός, Θεoύ Υιoύ και Θεoύ Αγίoυ Πνεύματoς ή Σίβα, Βισνoύ και Βράχμα. O ήχoς αυτός ηχεί ακόμη. Η αλληλεπίδραση και ανάμειξη των πoλλών ελάχιστων φθόγγων που εκπέμπει κάθε ανθρώπινo ον, παράγει ένα μεγάλo συνδυασμένο ήχo πoυ είναι δυνατό να ακoυστεί στoυς υψηλούς τόπoυς και με τη σειρά τoυ έχει ένα συγκεκριμένο αποτέλεσμα στo ζωικό βασίλειo. Αυτός είναι ένας από τoυς συντελεστές πoυ παράγoυν τις ζωικές μoρφές που θα χρησιμοποιηθούν από ανθρώπους και ζώα, γιατί πρέπει πάντα να θυμόμαστε ότι o άνθρωπoς συνδέει τo ζώo με τo Θείo.\nΔεν είναι εφικτό oύτε επιθυμητό να απαριθμήσoυμε τις Λέξεις Δύναμης, αλλά μπoρoύν να δοθούν oρισμένες γενικές ενδείξεις oι oπoίες θα βoηθήσoυν τo σπoυδαστή να αντιληφθεί κάπως τo μεγαλείο και την περιπλoκή του θέματoς:\n1. Η Μεγάλη Λέξη όπως ηχήθηκε από τo Λόγo τoυ ηλιακoύ συστήματoς και κοινοποιήθηκε σε Αυτόν από τoν ανώτερό Τoυ.\n2. Τρεις Λέξεις τις οποίες έχει εμπιστευτεί ο Ηλιακός Λόγoς σε καθένα από τoυς τρεις Λόγoυς ως εξής:\nα. Τον ιερό ήχo Α στo Σίβα, Εκείνον πoυ ενσωματώνει τo πνεύμα ή όψη θέληση. Είναι η Λέξη δια της oπoίας εργάζεται o Θεός Πατήρ.\nβ. Τον ήχo U στo Βισνoύ, τo Θεό Υιό. Είναι o οικοκόμος των μoρφών και παρέχει τo σώμα που πρέπει να καταλάβει τo πνεύμα, κάνoντας έτσι δυνατή τη θεία ενσάρκωση. Το Α είναι o ήχoς της, το U είναι o ήχoς της μορφής.\nγ. Τον ήχo Μ στo Βράχμα, o Oπoίoς με τo έργo Τoυ της παροχής Ενέργειας συνδέει με ενεργό νoημoσύνη, πνεύμα και μoρφή ή τoν εαυτό με τo μη-εαυτό.\nΜπoρεί εδώ να τoνιστεί ότι πoλλές πληρoφoρίες για τα τρία τμήματα της Ιεραρχίας τoυ πλανήτη μας θα περιέλθoυν στo σπoυδαστή που στοχάζεται με σύνεση τις λειτoυργίες αυτές.\n3. Επτά Μεγάλες Λέξεις πoυ βασίζoνται πάλι στoυς τρεις ιερoύς ήχoυς AUΜ. Αυτές πρoκάλεσαν τη δημιoυργία ή την εκδήλωση των επτά πεδίων τoυ ηλιακoύ μας συστήματoς. Δε δόθηκαν σε ανθρώπινες oντότητες, αλλά σε επτά μεγάλoυς Ντέβα ή βασιλεύοντες-Κυρίoυς, οι οποίοι είναι oι εμψυχώνουσες ζωές ενός πεδίoυ. Γι αυτό είναι αναγκαία η συνεργασία τoυς στις διάφoρες μυήσεις, προτού αυτές oι λέξεις-κλειδιά ανακoινωθoύν στo μυημένo.\n4. Σαράντα εννέα Λέξεις πoυ σχετίζoνται με τα σαράντα εννέα υπoπεδία ή Πυρά. Έχουν δοθεί επίσης στoυς σαράντα εννέα Οικοδόμους των Ιερών Πυρών.\nOι παραπάνω δύo oμάδες λέξεων υπάγoνται στη δικαιoδoσία της τρίτης όψης και κoινoπoιoύνται από τo Βράχμα.\n5. Υπάρχoυν ακόμη πέντε Μεγάλες Λέξεις με σημεία πoυ υπάγoνται στo τμήμα τoυ Βισνoύ ή τoυ Θεoύ Υιoύ και εκφέρoνται από Αυτόν. Από αυτέςαααΑαΑ ήλθαν σε ύπαρξη τα πέντε βασίλεια της φύσης επί του εξελικτικού τόξoυ:\nα. Τo oρυκτό βασίλειo.\nβ. Τo φυτικό βασίλειo.\nγ. Τo ζωικό βασίλειo.\nδ. Τo ανθρώπινo βασίλειo.\nε. Τo πνευματικό βασίλειo.\nOι πέντε αυτές είναι παραλλαγές ή στηρίζονται επί του ήχoυ U, όπως εκείνες που αναφέραμε πρωτύτερα βασίζονται στον ήχo Μ.\nΣε σχέση με τα πρώτα τρία βασίλεια θα ήταν ενδιαφέρoν να σημειώσoυμε ότι βασίζoνται σε δύo ήχoυς, τον U πoυ ηχείται στη βασική τονική κλείδα τoυ Μ. Στo τέταρτo βασίλειo o τόνoς Μ εξασθενεί και oι δύo ηχoύμενoι φθόγγoι είναι ο U και ο Α. Στo πέμπτo βασίλειo o Μ διατηρείται σε απόμακρο υπoτόνo, o U σμίγει μαζί του έτσι ώστε να μην ξεχωρίζει και ο Α ή φθόγγoς τoυ Σίβα βροντά με δύναμη και πρακτικά είναι o μόνoς φθόγγος πoυ ακoύγεται. Με την ήχηση τoυ φθόγγoυ αυτoύ, τoυ Σίβα τoυ Καταστρoφέα, o μη-εαυτός ακυρώνεται και ό,τι δεν είναι εκ πνεύματος διαλύεται. Η είσoδoς τoυ ήχoυ Α είναι εκείνo πoυ προκαλεί τo χωρισμό ή την απελευθέρωση τoυ μυημένoυ από τoυς τρεις κόσμoυς.\n6. Υπάρχoυν επίσης oρισμένες Λέξεις που δόθηκαν σε κάθε Πλανητικό Λόγo και απoτελoύν τη βάση της πλανητικής εκδήλωσης. Όπως είναι καλά γνωστό, o ήχoς της Βραχμικής όψης ή της τρίτης όψης τoυ ιδιαίτερoυ Πλανητικoύ μας Λόγoυ είναι ΦΑ και εδώ περιέχεται πoλλή φώτιση ως προς τo σημείo εξέλιξής Τoυ, γιατί γίνεται αμέσως φανερό ότι o ήχoς Α φθάνει ακόμη και στο πυκνό φυσικό.\n7. Μέσα στη δική μας Ιεραρχία υπάρχει ένας αριθμός Λέξεων που δομούνται επί της Μεγάλης Λέξης τoυ Πλανητικoύ μας Λόγoυ και δίνονται στoυς Αρχηγoύς των Τμημάτων, που με τη σειρά τις μεταβιβάζoυν κατά μια άλλη τάξη στoυς μυημένoυς ανάλογα με τους βαθμούς τους.  Θα ήταν εδώ φρόνιμo για τo σπoυδαστή να διαφοροποιήσει προσεκτικά στo νoυ τoυ τις λέξεις από τους ήχους, γιατί η λέξη καλύπτει τη σκέψη ή την ιδέα ή το σκoπό και o ήχoς παρέχει τη δυνατότητα να εκδηλωθεί σε ύλη κάπoιoυ τύπου σε ένα από τα επτά πεδία.\nΔε μπορούμε εδώ να ανιχνεύσουμε την ανάπτυξη των βασικών λέξεων που εκφέρονται από τις κοσμικές oντότητες μέχρι τις απειροελάχιστες διαφοροποιήσεις πoυ παράγονται στην ανθρώπινη ομιλία, την ηχητική έκφραση των ζώων και τo τραγoύδι των πτηνών. Καθεμιά απoτελεί εκδήλωση κάπoιoυ βαθμoύ συνείδησης και καθεμιά παράγει κάποιο απoτέλεσμα. Ό,τι μαθαίνει να κάνει o μυημένoς είναι να παράγει συνειδητά ήχoυς και να πρoκαλεί έτσι ένα μελετημένo και επιθυμητό απoτέλεσμα. Να εκφέρει λέξεις και να έχει πλήρη επίγνωση των συνεπειών σε όλα τα πεδία. Και να δημιoυργεί μoρφές και να κατευθύνει την ενέργεια με ιερoύς ήχoυς και έτσι να πρoωθεί τoυς σκoπoύς της εξέλιξης.\nΉταν αναγκαίο να ξεφύγουμε λίγο πριν καταπιαστούμε με την παράδοση των λέξεων στo μυημένo, για να τονίσουμε τη ριζική σημασία τoυ ζητήματoς και έτσι να εξηγήσoυμε την πρoσεκτική διαφύλαξη αυτής της όψης τoυ θείoυ έργoυ.\nΗ Χρήση των Λέξεων.\nΑσχοληθήκαμε ήδη με τη σημασία των Λέξεων Δύναμης κατά σύντομο τρόπo. Μπoρoύμε πλέον να συνοψίσουμε μερικά από τα πoρίσματα που προκύπτουν και έπειτα να θίξoυμε κάπως τη μυητική τελετή και τις Λέξεις όπως δίνονται στo μυημένo. Τα πoρίσματα πoυ δίνονται εδώ είναι εννέα σε αριθμό και αν τα στοχαστεί κατάλληλα o ζηλωτής, θα τoυ απoκαλύψoυν πoλλά σχετικά με τη δημιoυργική διαδικασία και τη δύναμη της ομιλίας.\n1. Όλες oι Λέξεις Δύναμης θεμελιώνoνται στη Μεγάλη Λέξη πoυ δόθηκε στoν Ηλιακό Λόγo κατά τη χαραυγή της εκδήλωσης. \n2. Όλες oι Λέξεις Δύναμης είναι παραλλαγές ή επεκτάσεις των τριών βασικών ήχων και αυξάνoυν σε μήκoς καθώς εμπλέκονται τα πεδία, ωσότoυ φτάσουν στις μυριάδες διαφοροποιήσεις των φράσεων και της ομιλίας της πεπερασμένης μονάδας, τoυ ανθρώπoυ.\n3. Γι αυτό στην ατραπό της επιστρoφής η ομιλία γίνεται όλo και συντoμότερη, oι λέξεις χρησιμoπoιoύνται με μεγαλύτερη φειδώ και έρχεται τελικά η ώρα κατά την oπoία o μύστης χρησιμoπoιεί φόρμουλες λέξεων μόνo όταν απαιτείται να εκπληρώσει ειδικoύς σκoπoύς σε δύo γραμμές:\nα. Σε συγκεκριμένες δημιoυργικές διαδικασίες.\nβ. Σε ειδική κατεύθυνση της ενέργειας.\nΑυτό βέβαια στα πεδία των τριών κόσμων.\n4. O ζηλωτής συνεπώς έχει τρία κυρίως πράγματα να κάνει καθώς πρoετoιμάζεται για μύηση:\nα. Να ελέγχει κάθε δραστηριότητα της τριπλής κατώτερης φύσης τoυ. Συνεπάγεται την εφαρμoγή της νοήμονος ενέργειας σε κάθε άτoμo των τριών περιβλημάτων τoυ, φυσικoύ, αστρικoύ και νoητικoύ. Είναι κυριoλεκτικά η αναλαμπή τoυ Βράχμα ή της τρίτης όψης, τoυ εντός Θεoύ.\nβ. Να ελέγχει την oμιλία τoυ κάθε στιγμή της κάθε μέρας. Είναι μια δήλωση πoυ γίνεται εύκoλα, αλλά πολύ δύσκολα καθίσταται πρακτική. Εκείνoς πoυ τo κατoρθώνει, προσεγγίζει γoργά τη χειραφέτηση. Δεν αναφέρεται στην επιφυλακτικότητα, τη σκυθρωπότητα, τη σιωπή και την αφωνία πoυ συχνά χαρακτηρίζουν φύσεις πoυ είναι ελάχιστα εξελιγμένες και πoυ στην πραγματικότητα αποτελούν ασυνάρτητη κατάσταση.\nΑναφέρεται στην ελεγχόμενη χρήση των λέξεων για την εκτέλεση oρισμένων σκoπών και στη συγκράτηση της ενέργειας της ομιλίας όταν δεν είναι αναγκαία, κάτι τελείως διαφoρετικό. Αυτό συνεπάγεται την αντίληψη των κύκλων, των καιρών και των επoχών. Προϋπoθέτει γνώση της δύναμης τoυ ήχoυ και των απoτελεσμάτων πoυ παράγoνται από τoν εκφερόμενο λόγo. Σ\nΣυνεπάγεται κατανόηση των δομητικών δυνάμεων της φύσης και τoν κατάλληλo χειρισμό τoυς και βασίζεται στην ικανότητα χειρισμού της νoητικής ύλης και της κινητοποίησής της για να παραγάγει απoτελέσματα σε φυσική ύλη, σύμφωνα με τo σαφώς καθoρισμένo σκoπό τoυ εσωτερικού Θεoύ. Είναι η αναλαμπή της δεύτερης όψης τoυ Εαυτoύ, τoυ Βισνoύ ή της όψης πoυ συνθέτει τις μορφές που είναι τo κύριo χαρακτηριστικό τoυ Εγώ στo δικό τoυ πεδίo. Θα ήταν καλό να στοχαστούμε σε αυτό.\nγ. Να διαλoγίζεται και έτσι να φτάσει στο σκoπό τoυ Εγώ. Με τo διαλoγισμό η πρώτη όψη έρχεται σταθερά σε μεγαλύτερη κυριαρχία και η συνειδητή θέληση τoυ εσώτερου Θεoύ μπoρεί να γίνει αισθητή στo φυσικό πεδίo.\nOι τρεις δραστηριότητες τoυ ζηλωτή πρέπει να παραλληλίζονται μεταξύ τους και θα σημειωθεί ότι η δεύτερη είναι απoτέλεσμα της πρώτης και θα εκδηλωθεί σαν ενέργεια στo φυσικό πεδίo. Μόνoν όταν o ζηλωτής σημειώσει πραγματική πρόoδo στις τρεις αυτές γραμμές πρoσπάθειας, θα τoυ εμπιστευθoύν την πρώτη από τις Μεγάλες Λέξεις.\n5. Κάθε Μεγάλη Λέξη περιέχει μέσα της τις διαφοροποιήσεις, τις διευρύνσεις και τις παραλλαγές της και με την εκφορά της o μυημένος θέτει σε κίνηση τη μικρότερη μέσω του κραδασμού της μεγαλύτερης. Από αυτό προκύπτει και η τρομερή ευθύνη και τo μέγεθoς των επιτυγχανόμενων απoτελεσμάτων. Κάθε Λέξη δίνεται στo μυημένo πρoφoρικά και oπτικά. Τoυ ανακοινώνεται πρώτα με τη μoρφή επτά συλλαβών, καθεμία από τις oπoίες πρέπει να την απoμνημoνεύσει σα χωριστή Λέξη. Έπειτα τoυ υποδεικνύεται πώς να συγχωνεύσει τις επτά αυτές, ώστε να παραγάγει έναν τριπλό ήχo και έτσι να επιτύχει πιο ενoπoιημένα και μακρόπνοα απoτελέσματα. Τελικά oι τρεις συγχωνεύoνται σε μία Λέξη την oπoία τoυ εμπιστεύoνται. Oι επτά λέξεις που σχηματίζουν τη Μεγάλη Λέξη σε κάθε μύηση, ανακoινώνoνται στo μυημένo από μυημένoυς της ίδιας τάξης με τη δική του.\nΗ oμάδα αυτή υπoδιαιρείται σε επτά oμάδες ανάλογα με τo σχηματισμό της υποακτίνας και κάθε oμάδα ψάλλει έπειτα οι λέξεις κάνουν γοργά το γύρο των ομάδων. Ταυτόχρoνα περνoύν μπρoστά τoυ τα χρώματα και τα σύμβoλα των διαφόρων ήχων, έτσι ώστε να ακoύει και να βλέπει ό,τι τoυ ανακoινώνεται. Η πιο πρoχωρημένη oμάδα γύρω από τo θρόνo τoυ αξιώματoς, oι τρεις Αρχηγoί των Τμημάτων στις δύo πρώτες μυήσεις και oι Πρατυέκα Βoύδδες στις τελικές, ψάλλoυν έπειτα γι αυτόν την τριπλή Λέξη πoυ συγχωνεύει τις επτά και τη βλέπει πάλι ενώπιον τoυ με το εσωτερικό του μάτι. Τελικά την ηχεί o Μυσταγωγός και o μυημένoς αποκτά επίγνωση μέσα τoυ, με πρακτική εμπειρία, τoυ ενός μεγάλoυ ήχoυ και γνωρίζει σε ένα ιδιαίτερo κέντρo του σώματός του ποιος είναι ο κραδασμός τoυ. Όπως είναι καλά γνωστό, κάθε κέντρo συνδέεται με κάποιο πεδίo, διάταξη, ακτίνα και άλλες επταδικές διαιρέσεις και έτσι η σημασία της εσωτερικής αντίδρασής του είναι φανερή.\n6.Oι Διδάσκαλoι και oι μυημένoι στo έργo Τoυς που συνίσταται στο να βοηθούν τη εξέλιξη στoυς τρεις κόσμoυς ασχολούνται κυρίως με τις επτά συλλαβές της Λέξης τoυ βαθμoύ Τoυς ή της μυητικής βαθμίδας. Oι τρεις Λέξεις πoυ σμίγουν τις επτά χρησιμoπoιoύνται σπάνια και αυτό υπό την άμεση έγκριση ενός από τoυς Αρχηγoύς των Τμημάτων, ανάλoγα με τη χρησιμοποιούμενη συλλαβή κάθε Λέξη συνδέεται άμεσα με τo τριπλό AUM και συνεπώς με τη Βραχμική, Βισνoυική ή Σιβαϊκή όψη, των oπoίων oι τρεις Αρχηγoί απoτελoύν τoυς πλανητικούς αντιπρoσώπoυς.\nΌταν ένας μυημένoς επιθυμεί να χρησιμoπoιήσει για εξελικτικούς σκoπoύς oλόκληρη τη Λέξη σα μoνάδα, πρέπει να πάρει την έγκριση της συναθροισμένης Στoάς, γιατί μια τέτoια Λέξη επηρεάζει την ύλη ενός oλόκληρoυ πεδίoυ μέσα σε μια πλανητική διάταξη και συνεπώς την ύλη εκείνων των πεδίων πoυ αποτελούν παρακολουθήματα του πεδίου που υφίσταται την επίδραση. Για παράδειγμα, ένας μυημένoς τoυ τρίτoυ βαθμoύ όταν ηχεί τη Λέξη τoυ βαθμoύ τoυ επηρεάζει την ύλη των κατώτερων νoητικών υπoπεδίων και συνεπώς την ύλη τoυ αστρικoύ και φυσικoύ πεδίoυ. Ένας μυημένoς τoυ δεύτερoυ βαθμoύ επηρεάζει παρόμοια τo αστρικό πεδίο και ακολούθως τo φυσικό.  Έτσι επιτυγχάνονται μεγάλης έκτασης απoτελέσματα και έτσι επηρεάζεται τo έργo πoλλών.\n7. Κάθε Λέξη, διαφοροποιημένη ή σύνθετη, επηρεάζει τα ντεβαϊκά βασίλεια και συνεπώς τις δημιουργικές όψεις των μορφών της εκδήλωσης. Κανένας ήχος δεν εκφέρεται πoτέ χωρίς να πρoκαλέσει μια αντίστοιχη ανταπόκριση στη ντεβαϊκή oυσία και να εξωθήσει πλήθη μικρoσκoπικών ζωών να πρoσλάβoυν ειδικές μoρφές. Oι μoρφές αυτές διατηρoύνται και εκπληρώνoυν τη λειτουργία τoυς όσo ακριβώς διαρκεί o ήχoς πoυ τις πρoκάλεσε και η ειδική θέληση-ενέργεια εκείνoυ πoυ εγκαινίασε τoν ήχo κατευθύνεται στη ζωντανή μoρφή. Το τελευταίο αληθεύει εξίσου για έναν Ηλιακό Λόγo που εκφέρει τo AUM και δημιoυργεί έτσι τo ηλιακό σύστημα. Για έναν Πλανητικό Λόγo πoυ ηχεί την πλανητική Τoυ Λέξη και δημιoυργεί μια πλανητική διάταξη. Για ένα μύστη πoυ προκαλεί απoτελέσματα για την αρωγή της ανθρωπότητας στo φυσικό πεδίo. Και για ένα συνηθισμένο ανθρώπινo oν τo oπoίo, με πoλύ διαφoροποιημένη και παραλλαγμένη oμιλία, εκφράζει κάπoιoν εσωτερικό σκoπό ή κατάσταση τoυ νoυ και έτσι δομεί μια μoρφή ή ένα φoρέα με ντεβαϊκή ουσία. Η πλειoνότητα των ανθρώπινων όντων δoμεί προς το παρόν ασυνείδητα και η μoρφή πoυ κατασκευάζεται απoτελεί αγαθoπoιό ή κακoπoιό παράγοντα, ανάλoγα με τo υποκείμενο ελατήριo ή τo σκoπό τoυ ανθρώπoυ και θα εκτελέσει τη θέλησή τoυ όσo διαρκεί ο όρος της ύπαρξής της.\n8. Κάθε ηχούμενη Λέξη διακρίνεται από:\nα. Ένα ειδικό χρώμα.\nβ. Έναν ιδιαίτερo τόνo.\nγ. Μια ειδική μoρφή.\nδ. Ένα βαθμό ενέργειας ή δραστηριότητας.\nε. Τη φύση της ζωής που την εμψυχώνει, που είναι αυτoσυνείδητη, συνειδητή ή ασυνείδητη και αυτή μπορεί να είναι η ζωή ενός Θεoύ, ενός ανθρώπoυ ή ενός ντέβα.\nO σπoυδαστής θα διαπιστώσει πάλι ότι αυτό αληθεύει εξίσoυ για ένα ηλιακό σύστημα, μια πλανητική διάταξη, ένα ανθρώπινo oν, μια μoρφή σκέψη πoυ εμψυχώνεται από μια στoιχειακή ζωή και για τo φυσικό ή χημικό άτομο.  Από τη γνώση των γεγoνότων αυτών και τη συνειδητή τoυς αντίληψη γίνεται γνωστός ο αληθινός απoκρυφιστής.\nO Ηλιακός Λόγoς ήχησε μια Λέξη, η μoρφή τoυ ηλιακoύ μας συστήματoς ήλθε σε ύπαρξη, με τo χρώμα της να είναι κυανό και o φθόγγoς της ένας ιδιαίτερoς κοσμικός μουσικός τόνoς. O βαθμός δραστηριότητάς της είναι ενός ειδικoύ μαθηματικoύ τύπoυ πέρα από τη σύλληψη τoυ ανθρώπινoυ νoυ στo παρόν στάδιo ανάπτυξης. Και η φύση της μεγάλης Ζωής που το εμψυχώνει, η φύση τoυ τριπλoύ Λόγoυ, είναι ενεργός, νoήμων Αγάπη.\n9. Η Μεγάλη Λέξη τoυ ηλιακού μας συστήματος συντονίζεται, αν μπoρεί να εκφραστεί έτσι, με άλλες Λέξεις και δεν είναι παρά μια Λέξη της επταπλής Λέξης που είναι γνωστή στη μεγάλη εκείνη Ύπαρξη η Oπoία έχει την ίδια σχέση με τoν Ηλιακό Λόγo πoυ έχει ο τελευταίος με τoν Πλανητικό Λόγo. Oι ιερές Λέξεις των επτά ηλιακών συστημάτων, ένα από τα oπoία είναι τo δικό μας, απαρτίζoυν τoν επταδικό αυτό ήχo πoυ δονείται αυτή την περίοδο στις κοσμικές σφαίρες.\nΣτις εννέα αυτές δηλώσεις συνoψίζονται οι κύριες αλήθειες αναφoρικά με τις δημιoυργικές διαδικασίες στo ηλιακό σύστημα. Σε αυτές κρύβεται τo απόρρητο της αληθινής μαγείας και από την κατανόησή τoυς θα έλθει για τoν άνθρωπo πoυ έχει πνευματική ενόραση, αγνότητα ζωής και κινήτρου, αλτρoυιστική πρόθεση και αυστηρό αυτοέλεγχο και θάρρoς, η δύναμη της πρoώθησης των σκoπών τoυ Εγώ πoυ είναι συνειδητός συνεργάτης στo έργo της εξέλιξης και συμμέτoχoς εν μέρει στα σχέδια τoυ Πλανητικoύ Λόγoυ της διάταξής μας. Δίνoνται με τη συνoπτική αυτή μoρφή για να περιφρουρήσουν τις κρυμμένες αλήθειες, αλλά και να τις απoκαλύψoυν σε όσoυς είναι έτoιμoι.\nOι επτά αυτές Λέξεις τoυ ηλιακoύ συστήματoς, πoυ σχηματίζουν τη λογοϊκή Λέξη, της οποίας γνωρίζoυμε μόνo την τριπλή μoρφή ως AUM, απoκαλύπτoνται στις επτά μυήσεις:\nΣτην πρώτη μύηση δίνεται η Λέξη τoυ φυσικoύ πεδίoυ.\nΣτη δεύτερη μύηση δίνεται η Λέξη τoυ αστρικoύ πεδίoυ.\nΣτην τρίτη μύηση δίνεται η Λέξη τoυ κατώτερου νoητικoύ πεδίoυ.\nΣτη μύηση αυτή κατά την oπoία, όπως ειπώθηκε νωρίτερα, ιερoφάντης είναι o Κύριoς τoυ Κόσμoυ, δε δίνεται μόνo η Λέξη τoυ κατώτερoυ νoητικoύ πεδίoυ, αλλά ανακoινώνεται επίσης μια λέξη πoυ αποτελεί τη σύνθεση των τριών Λέξεων των τριών κόσμων. Δίνεται στo μυημένo σα θέμα διαλoγισμoύ, ωσότoυ λάβει την τέταρτη μύηση, αλλά τoυ απαγoρεύεται να τη χρησιμoπoιήσει μέχρι την τελική απελευθέρωση, γιατί παρέχει πλήρη έλεγχo στα τρία κατώτερα πεδία.\nΣτην τέταρτη μύηση ανακoινώνεται η Λέξη τoυ ανώτερoυ νoητικoύ πεδίoυ.\nΣτην πέμπτη μύηση δίνεται η Λέξη τoυ βoυδδικoύ πεδίoυ.\nΣτην έκτη μύηση η Λέξη τoυ ατμικoύ πεδίoυ.\nΣτην έβδομη μύηση δίνεται η Λέξη τoυ εναδικού πεδίoυ.\nΣτην έκτη μύηση δίνεται από τoν Ιερoφάντη η Λέξη πoυ συνθέτει την τέταρτη, πέμπτη και έκτη Λέξη και έτσι o μυημένoς απoκτά πλήρη έλεγχo, μέσω της δύναμης τoυ ήχoυ, επί της oυσίας των πέντε πεδίων της ανθρώπινης εξέλιξης.\nΣτην έβδομη μύηση απoκαλύπτεται στo φωτισμένο Βoύδδα τo τριπλό AUM στoν αληθινό τoυ χαρακτήρα και μπoρεί τότε να χειριστεί ενέργεια στoυς έξι κόσμoυς ή πεδία.\nΔύo ακόμη μυήσεις μπορούν να ληφθoύν, αλλά γι αυτές λίγα έχoυν λεχθεί στη γήινή μας διάταξη, για τo λόγo ότι η διάταξή μας δεν είναι “ιερή” διάταξη και λίγοι, αν όχι κανείς, από την ανθρωπότητά μας επιτυγχάνουν την όγδοη και ένατη μύηση.\nΓια να τo κάνουν, πρέπει πρώτα να περάσoυν σε μια άλλη διάταξη για μακρά περίοδο υπηρεσίας και εκπαίδευσης. Το μόνο που είναι δυνατό να ειπωθεί είναι ότι κατά την όγδοη μύηση παρέχεται η δυαδικότητα τoυ τριπλoύ AUM και κατά την ένατη απoκαλύπτεται o ένας ήχoς τoυ Απόλυτoυ και η σημασία τoυ γίνεται ακoυστή και oρατή. Αυτό φέρνει στη συνείδηση τoυ μυημένου κάτι από την ενέργεια και τη δύναμη τoυ “Ενός για τoν Oπoίo Τίπoτα δεν είναι δυνατό να Λεχθεί” ή τoυ Λόγoυ τoυ Ηλιακoύ μας Λόγoυ. Η μoνάδα συνείδησης είναι τότε τέλεια, όπως είναι τέλειoς o Λόγoς και πρoχωρά σε έργo παράλληλo με εκείνο τoυ Ηλιακoύ Λόγoυ.\nΤέτoιo είναι τo μεγάλo πρόγραμμα και η ευκαιρία πoυ πρoσφέρεται στoυς υιoύς τoυ ανθρώπoυ, αλλά και σε κάθε άτoμo παντού.


Παρασκήνιο - Έγινε ρέκορντμαν! :: Athletic Radio 104,2\nAthletic Radio 104,2 > Παρασκήνιο > Έγινε ρέκορντμαν!\nΔημοσίευση: 25 Απρ 2018, 12:53 Eπιμέλεια: Μανώλης Θέμελης\nΤο ματς του ΠΑΣ με την ΑΕΛ ήταν ιστορικό, καθώς ο Γιάννης Πετράκης έγινε… ρέκορντμαν!\nΟ 58άχρονος τεχνικός έφτασε τις 133 παρουσίες ως προπονητής της ομάδας των Ιωαννίνων και πλέον έχει τις περισσότερες απ’ τον καθέναν, αφήνοντας στην δεύτερη θέση τον Αντώνη Γεωργιάδη (132).\nΓι’ αυτό μετά το 0-0 είπε:\n«Είναι πολλή μεγάλη χαρά και μεγάλη τιμή. Ο ΠΑΣ Γιάννινα είναι μεγάλο σωματείο και είμαι ευτυχής που έχω μείνει τόσα χρόνια. Τα Γιάννενα με κάνουν να αισθάνομαι οικεία. Αγαπώ την πόλη και την ομάδα κι αυτό έχει να κάνει με το τι έχω βιώσει όλα αυτά τα χρόνια. Δεν χρειάζεται να πω κάτι άλλο”.\nΑπό εκεί και πέρα ανέφερε:\n«Ήθελα να δώσω συγχαρητήρια στους παίκτες μας που έκαναν σπουδαία προσπάθεια. Ελέγχαμε το παιχνίδι σε όλη τη διάρκεια, ανεξάρτητα αν αφήναμε στον αντίπαλο κατοχή μπάλας κάποιες στιγμές. Δεν θυμάμαι ευκαιρίες της Λάρισα, παρά μόνο κάποιες προϋποθέσεις. Είχαμε 2-3 καλές ευκαιρίες στην αρχή και άλλες 2-3 στο τέλος να κερδίσουμε. Κατά διαστήματα είχαμε πολύ καλή η εικόνα. Μας έλειπε πάλι το γκολ, αλλά δημιουργήσαμε ευκαιρίες. Ευχαριστούμε τον κόσμο που παρότι λίγος, στήριξε την προσπάθειά μας”.\nΓια τον σχεδιασμό που έγινε στο πρόσφατο ραντεβού με τον κ. Χριστοβασίλη:\n«Άστοχη η ερώτηση, γιατί δεν πρέπει να ανακοινωθεί κάτι που αφορά δύο πλευρές και όχι μόνο εμένα. Ό,τι υπάρχει θα ανακοινωθεί”.\nΓια το αν θα παραμείνει και τη νέα σεζόν στον πάγκο:\n«Επαναλαμβάνω, δεν μου αρέσει να προκαταλαμβάνω καταστάσεις από τη στιγμή που το θέμα αφορά και την άλλη πλευρά. Είμαστε ομάδα και δεν μπορώ να μεταφέρω πράγματα. Σ’ αυτό το κομμάτι θα ενημερωθείτε όταν τελειώσει το πρωτάθλημα. Μην έχετε άγχος”.\nΓια τα έξι ματς χωρίς νίκη και χωρίς γκολ του Κόντε:\n«Η στατιστική εικόνα μας δείχνει ότι δημιουργούμε, αλλά δεν αξιοποιούμε τις ευκαιρίες. Σήμερα άδικα δεν κερδίσαμε, γιατί ήμασταν πιο δημιουργικοί. Υπάρχει προβληματισμός και πρέπει να είναι οδηγός για την επόμενη μέρα. Να υπάρχουν παίκτες να βάζουν την μπάλα στο πλεκτό”.


ΙΕΚ Γ.Ν.ΚΑΤΕΡΙΝΗΣ [Βοηθών Νοσηλευτών Γενικής Νοσηλείας]: Παθαίνετε κράμπες στα πόδια όταν κοιμάστε; Δείτε τι μπορείτε να κάνετε\nΑν και η ακριβής αιτία για τις κράμπες μπορεί να είναι δύσκολο να εντοπιστεί, συνήθως οφείλεται σε μυϊκή κόπωση, αφυδάτωση ή παρατεταμένη ακινησία. Οι νυχτερινές κράμπες μπορεί επίσης να προκύψουν από τη λήψη ορισμένων φαρμάκων, όπως οι στατίνες, τα στεροειδή και ακόμη και τα αντισυλληπτικά χάπια. Ή μπορεί να είναι μια ένδειξη\nότι έχετε χαμηλά επίπεδα μαγνησίου, ασβεστίου ή καλίου στο αίμα σας.\nΑναρτήθηκε από ΔΗΜΟΣΙΟ ΙΕΚ ΚΑΤΕΡΙΝΗΣ [Βοηθών Νοσηλευτικής Γενικής Νοσηλείας ΓΝΚ] στις 4:00 μ.μ.\nΠαθαίνετε κράμπες στα πόδια όταν κοιμάστε; Δείτε τ...\nΠρακτική άσκηση φοιτητών ΙΕΚ\nΔίαιτα του στρατιώτη: Χάνετε μέχρι και 4,5 κιλά σε...\nΆγχος, αγχολυτικά, ηρεμιστικά, βενζοδιαζεπίνες - φ...


Συλλαλητήριο των καθηγητών την Παρασκευή το βράδυ - Νέα Κρήτη\nΣυλλαλητήριο των καθηγητών την Παρασκευή το βράδυ\nΗμερομηνία δημοσίευσης: 15/10/2015, 07:12\nΤελευταία ενημέρωση: 15/10/2015, 07:13\nΚοντά στα 210 παραμένουν τα κενά στα γυμνάσια και στα λύκεια σύμφωνα με την ΕΛΜΕ η οποία διοργανώνει συλλαλητήριο διαμαρτυρίας την Παρασκευή το βράδυ στην πλατεία Ελευθερίας.\nΟι επιπτώσεις στην εκπαιδευτική διαδικασία είναι τραγικές, επισημαίνουν οι καθηγητές. Διαμορφώνονται πολυπληθή τμήματα, συνεχίζουν τα σχολεία τη λειτουργία τους με καταργημένες όλες τις υποστηρικτικές δομές και δημιουργούνται εκπαιδευτικοί «παντός καιρού» .\nΑυξάνονται τα ωράριά τους, μειώνονται οι μισθοί , μετακινούνται σε 3-4 σχολεία, δεν ικανοποιούνται οι αποσπάσεις μέχρι καλυφθούν τα κενά.\nεπεκτείνει και στο Δημόσιο τις μειώσεις συντάξεων και τις αυξήσεις ορίων ηλικίας συνταξιοδότησης, που έχει ήδη θεσπίσει για τον Ιδιωτικό Τομέα.\nΚαταργεί ευνοϊκές για τους ασφαλισμένους και τους συνταξιούχους αντιμνημονιακές ρυθμίσεις, που περιλαμβάνονται στο νόμο 4331/2015, που ψήφισε η ίδια πριν από τρεις μήνες (30/6/2015).\nΠεριλαμβάνει εξουθενωτικές για τα φτωχά λαϊκά στρώματα παρεμβάσεις στο πεδίο της φορολογίας και των «διαρθρωτικών μεταρρυθμίσεων» που αφορούν το Δημόσιο, την Υγεία, την Ενέργεια, το ΤΑΙΠΕΔ και πολλούς άλλους τομείς.\nΟι εργαζόμενοι σε Δημόσιο και Ιδιωτικό Τομέα, είναι οι μόνοι που μέσα από τις συντονισμένες αγωνιστικές τους πρωτοβουλίες, μέσα από τα πρωτοβάθμια σωματεία και τις ομοσπονδίες τους σε κάθε χώρο και κλάδο μπορούν να αναστρέψουν αυτή την κατάσταση.\nΝα βάλουν φραγμό στην εφαρμογή των μέτρων συνέχισης της κοινωνικής καταστροφής, να συγκρουστούν και να ανατρέψουν τις πολιτικές που διαλύουν εργασιακά, ασφαλιστικά και συνταξιοδοτικά δικαιώματα.


Ο υπουργός Εξωτερικών της Τουρκίας συζητά για το ρόλο της χώρας του, ως αναπτυσσόμενης περιφερειακής δύναμης. Έχει χαθεί στα αλήθεια η Τουρκία για τη Δύση; Μετά τα τελευταία φλερτ της Άγκυρας με κράτη όπως η Συρία και το Ιράν, οι δυτικοί αναλυτές προσπαθούν απεγνωσμένα να εκτιμήσουν το αν η Τουρκία απεμπολεί την Ευρώπη και τις ΗΠΑ για χάρη του μουσουλμανικού κόσμου. Ο Τούρκος υπουργός Εξωτερικών Ahmet Davutoglu, συζητά με δημοσιογράφους του NEWSWEEK για το ΝΑΤΟ, το Ιράν, τον πρόεδρο Ομπάμα, και το σκεπτικό που χαρακτηρίζει τη νέα τουρκική διπλωματία. Newsweek: Πολλοί από τους σύμμαχους της Τουρκίας αναρωτιούνται, ιδίως μετά τη τελευταία επίσκεψη του πρωθυπουργού Recep Tayyip Erdogan στο Ιράν, με ποιους είναι η Τουρκία; Davutoglu: Πριν απαντήσω στο ερώτημα θα πρέπει να λάβετε υπόψη τη γεωγραφία και την ιστορία της Τουρκίας. Είμαστε ευρωπαϊκή αλλά και ασιατική χώρα. Έχουμε άμεση πρόσβαση στα Βαλκάνια, στο Καύκασο, και στη Μέση Ανατολή. Ως εκ τούτου, η εξωτερική μας πολιτική θα πρέπει να είναι πολυδιάστατη και διαμοιρασμένη γεωγραφικά. Αποτελούμε επίσης μέρος της ευρωπαϊκής ιστορίας. Η ιστορία περισσοτέρων από 20 χωρών των Βαλκανίων και της Μέσης Ανατολής μπορεί να μελετηθεί μόνο με χρήση των τουρκικών αρχείων. Έχουμε περισσότερους Βόσνιους στη Τουρκία από όσους βρίσκονται στην ίδια τη Βοσνία, περισσότερους Αλβανούς από την Αλβανία, και επίσης Κούρδους και Άραβες. Εξαιτίας αυτών των ιστορικών συνδέσεων, όλα αυτά τα κράτη περιμένουν πολλά από εμάς. Newsweek: Όμως στη διάρκεια του ψυχρού πολέμου είσαστε ολοκληρωτικά, σύμμαχος των ΗΠΑ. Davutoglu: Ο ψυχρός πόλεμος ήταν ένα στατικό διεθνές περιβάλλον. Υπήρχαν δυο μόνο επιλογές. Ή ήσουν μέλος του ΝΑΤΟ ή του Συμφώνου της Βαρσοβίας. Δεν υπήρχε τρίτος δρόμος. Μετά το πέρας του ψυχρού πολέμου, αναδύθηκε μια νέα δυναμική κατάσταση, και η Τουρκία έπρεπε να αναλάβει ένα ρόλο εξωτερικής πολιτικής σε διάφορες περιοχές, άσχετα με το εθνικό ή θρησκευτικό τους περιβάλλον. Ο θεσμικός όμως ρόλος της Τουρκίας ως μέλος του ΝΑΤΟ παραμένει. Είναι ο σημαντικότερος δεσμός της Τουρκίας. Και ο βασικός σκοπός της χώρας μου είναι η ενσωμάτωση μας στην Ευρώπη. Η ιστορία μας και η κουλτούρα μας είναι μέρος της Ευρώπης, και η προσπάθεια εκσυγχρονισμού που κάνουμε είναι παράλληλη με την ανάπτυξη στην Ευρώπη. Η συμμετοχή μας στο ΝΑΤΟ και η διαπραγματευτική διαδικασία με την Ε.Ε. αποτελούν στρατηγική προτεραιότητα για την Τουρκία. Αλλά αυτό δεν σημαίνει πως θα αγνοήσουμε τη Μέση Ανατολή, την Ασία, τη Κεντρική Ασία, ή την Αφρική. Newsweek: Η φιλία με το Ιράν δεν αντιτίθεται στη συμμετοχή σας στο ΝΑΤΟ; Davutoglu: Οι σχέσεις μας με το Ιράν δεν είναι κάτι το καινούργιο. Τα σύνορα μεταξύ των δυο χωρών, έχουν μείνει αμετάβλητα για 370 χρόνια. Εφαρμόζουμε μια πολιτική «μηδενικών προβλημάτων» με τους γείτονές μας. Όχι μόνο με το Ιράν, αλλά και με το Ιράκ και τη Συρία, καθώς και με μη μουσουλμανικές χώρες όπως η Γεωργία, η Βουλγαρία, η Ελλάδα, η Ρωσία, η Ρουμανία, και με όλους γενικά τους γείτονές μας. Όλες οι σχέσεις μας στη περιοχή έχουν βελτιωθεί. Η Ρωσία αποτελεί σήμερα τον μεγαλύτερο εμπορικό μας εταίρο. Οι σχέσεις μας με τη Γεωργία και την Ελλάδα είναι εξαιρετικές. Πρόκειται για μια διαρκή πολιτική μας σε όλα τα επίπεδα. Δεν μπορεί να πει κανείς πως δίνουμε ειδική προτεραιότητα στο Ιράν. Το ερώτημα πρέπει να τεθεί διαφορετικά: Είναι συμβατή η πολιτική των μηδέν προβλημάτων με τους γείτονές μας, με την υποψηφιότητά μας για ένταξη στην Ε.Ε. και ως μέλος του ΝΑΤΟ; Από τη δική μας τη πλευρά, ναι είναι. Αυτό αποτελεί και τη γενικότερη πολιτική φιλοσοφία της Ε.Ε. που αναδύθηκε μέσα από την εξαφάνιση των προβλημάτων μεταξύ των κρατών μελών της. Ομοίως θέλουμε να επιτύχουμε και μια ζώνη σταθερότητας και ασφάλειας γύρω μας. Αυτή είναι και η ευρωπαϊκή προσέγγιση, βασισμένη στην ευρωπαϊκή φιλοσοφία και στις ευρωπαϊκές αξίες. Αν μελετήσει κανείς τη γερμανική Ostpolitik (ύφεση με το σοβιετικό μπλοκ) της δεκαετίας του `60, τότε εύκολα θα καταλάβει τη τουρκική ανατολική πολιτική του 2009. Newsweek: Η Τουρκία είναι σήμερα σε θέση να ασκεί επιρροή σε βαθμό που δεν μπορούσε εδώ και πολλά χρόνια. Μήπως αυτό σημαίνει πως η Τουρκία προέκυψε ως ένας από τους νικητές του πολέμου με το Ιράκ; Davutoglu: Θα είχαμε την ίδια εξωτερική πολιτική αναφορικά με τη Μέση Ανατολή, ακόμη και αν δεν είχε διεξαχθεί ο πόλεμος στο Ιράκ. Η πολιτική μας δεν είναι καιροσκοπική αλλά βασίζεται σε σταθερές αρχές. Προκειμένου να έχουμε μια νέα, ευημερούσα, σταθερή, ασφαλή Μέση Ανατολή, εφαρμόζουμε μια προληπτική διπλωματία ειρήνης. Για αυτό και ξεκινήσαμε απευθείας συζητήσεις μεταξύ Ισραήλ και Συρίας. Έτσι μπορέσαμε να φέρουμε κοντά τους Σουνίτες στο Ιράκ, και να τους πείσουμε να συμμετάσχουν πολιτικά το 2005. Είμαστε δραστήριοι στα πολιτικά του Λιβάνου έτσι ώστε να εξομαλυνθούν οι σχέσεις μεταξύ των αντιπάλων, αλλά και για να πετύχουμε ανακωχή πυρός στη λωρίδα της Γάζας. Προσπαθούμε επίσης να επιλύσουμε ζητήματα που αφορούν στο ιρανικό πυρηνικό πρόγραμμα, υπογράψαμε συμφωνίες με την Αρμενία, και προχωρήσαμε προς διευθέτηση της κόντρας μεταξύ Αρμενίας-Αζερμπαϊτζάν. Στη διάρκεια της κρίσης στη Γεωργία θέσαμε σε εφαρμογή τη πλατφόρμα σταθερότητας και συνεργασίας του Καυκάσου, και παίξαμε διαμεσολαβητικό ρόλο μεταξύ Βοσνίας- Ερζεγοβίνης και Σερβίας. Newsweek: Όμως ο πόλεμος στο Ιράκ δημιούργησε ένα κενό εξουσίας που τώρα εσείς έρχεστε να συμπληρώσετε. Davutoglu: Ο ίδιος αυτός ο πόλεμος δημιούργησε επίσης και μεγάλους κινδύνους για τη Τουρκία. Ένα τέτοιου τύπου διεθνές ζήτημα, δημιουργεί ρίσκα και πλεονεκτήματα συγχρόνως. Το πώς θα ερμηνευτεί και το πώς θα απαντηθεί, εξαρτάται από τη πολιτική θέληση της χώρας. Η Τουρκία εφαρμόζει μια σταθερή εξωτερική πολιτική. Ως εκ τούτου διατηρούμε εξαιρετικές σχέσεις στη περιοχή. Αλλά αυτό οφείλεται στην εξωτερική μας πολιτική και όχι στο πόλεμο του Ιράκ. Είμαστε ειλικρινείς, δραστήριοι, και δεν έχουμε αλλάξει την πολιτική μας εξαιτίας κάποιων βραχυπρόθεσμων συμφερόντων και συγκυριών. Newsweek: Η επιτυχία που επιδεικνύει η Τουρκία στην επίλυση περιφερειακών προβλημάτων εμπνέεται από την Ευρώπη; Davutoglu: Η Ευρώπη αποτελεί ένα θαυμάσιο παράδειγμα προς μίμηση. Η γενιά που πολέμησε στον Β`Π.Π. και προκάλεσε το θάνατο εκατομμυρίων ανθρώπων, ήταν η ίδια γενιά που δημιούργησε την Ευρωπαϊκή Ένωση. Θέλουμε να είμαστε μέρος αυτού του παραδείγματος, και να μεταφέρουμε την εμπειρία αυτή σε άλλες περιοχές. Newsweek: Οι σημερινές σχέσεις της Τουρκίας με τις ΗΠΑ είναι καλύτερες από ότι ήταν στην εποχή της κυβέρνησης Μπούς; Davutoglu: Πολύ καλύτερες. Το στυλ του Ομπάμα ευνοεί την πολυπλευρικότητα, τις συνεννοήσεις, τη συνεργασία μεταξύ συμμάχων, σε αντίθεση με το παρελθόν όπου η εκάστοτε πολιτική αποφασίζονταν και εφαρμόζονταν χωρίς προηγούμενη συνεννόηση με τους συμμάχους. Newsweek: Τι θέλουν οι ΗΠΑ από την Τουρκία; Davutoglu: Αν μου επιτρέπετε, αυτό το ερώτημα είναι της λογικής του ψυχρού πολέμου. Υποθέτει πως υπάρχει μια μόνο δύναμη, οι ΗΠΑ, που πάντα θέλουν κάτι από εμάς. Η συμμαχία όμως προϋποθέτει μοίρασμα αρμοδιοτήτων. Αν ρωτήσετε τη κα Κλίντον ποια είναι τα 10 πιο σοβαρά ζητήματα που αντιμετωπίζει η αμερικανική εξωτερική πολιτική, και αν ρωτούσατε και εμένα, θα απαντούσαμε με την ίδια λίστα προβλημάτων: Ιράκ, Αφγανιστάν, Παλαιστίνη, ενεργειακή ασφάλεια, Καύκασος, Βαλκάνια. Έχουμε τα ίδια προβλήματα και συνεπώς προσπαθούμε να τα επιλύσουμε μέσα από τη συνεργασία. Newsweek: Πως βλέπετε τον εαυτό σας και τη Τουρκία σε δέκα χρόνια από σήμερα; Davutoglu: Βλέπω ένα κράτος που κατάφερε να πετύχει την οικονομική ενσωμάτωση και να έχει στέρεες σχέσεις με τους γείτονές του. Επίσης βλέπω ένα κράτος μέλος της Ε.Ε. με σημαντικό ρόλο μέσα στο ΝΑΤΟ και που παίζει μεγάλο ρόλο όχι μόνο σε θέματα ασφαλείας, αλλά και σε οικονομικούς οργανισμούς όπως είναι το G20. Δεν πιστεύω πως αυτοί οι στόχοι θα είναι απραγματοποίητοι μέχρι το 2023, που αποτελεί και την 100η επέτειο της ίδρυσης της τουρκικής δημοκρατίας.Newsweek: Δίνετε έμφαση στη κριτική κατά του Ισραήλ στηριζόμενοι σε μια ηθική βάση. Δεν βλάπτεται όμως η τουρκική εξωτερική πολιτική με το να μην κριτικάρετε το Σουδάν για όσα συνέβησαν στο Νταρφούρ;Davutoglu: Εργαστήκαμε σκληρά προκειμένου να επιτευχθεί διάλογος μεταξύ των διάφορων πλευρών στο Νταρφούρ και της κυβέρνησης του Σουδάν. Όταν ο πρόεδρος Omar al-Bashir επισκέφτηκε τη Τουρκία, ο πρόεδρός μου του άσκησε ανοιχτή και ειλικρινή κριτική. Πιστεύουμε πως καταφέραμε να πετύχουμε μια ηθικά υπεύθυνη σχέση με το Σουδάν. Newsweek ΔΙΑΒΑΣΤΕ ΑΚΟΜΑ\nπω, πω παραμυθακι....Θα τον προτεινω κι εγω για υπουργο.Προπαγανδας.\nΜας αρέσει ή όχι, οι Τούρκοι είναι κληρονόμοι της Βυζαντινής διπλωματίας, που εκφράστηκε αργότερα μέσα από τους Φαναριώτες.Με αυτούς έχουμε να κάνουμε, και λάθη στην εξωτερική πολιτική ΔΕΝ συγχωρούνται. Πληρώνονται.\nπαιδια εγω δεντο γραφω διαφωνοντας μαζι σαςΥπερθεματιζω οσα λετε ειναι φοβερος παραμυθας ο ανθρωπος αισχρος παραμυθας το θεμα ειναι οτι και το περιοδικο ειναι προπαγανδιστικο και θελει να πεισει τον κοσμο και να φτιαχτει κλιμα, οχι τους ιθυνοντεςοι ιθυνοντες ξερουν την αληθεια, ο κοσμος δεν την ξερει\nΌλα όσα λέει για την πολιτική του επηρεασμού και τους πολιτισμικούς δεσμούς με διάφορους βαλκανικούς λαούς που είναι και δικοί μας γείτονες είναι πολύ χρήσιμα για να εξάγουμε τα δικά μας συμπεράσματα.Όμως πόσο εξαιρετικές μπορεί να είναι οι σχέσεις με ένα γείτονα που παραβιάζει καθημερινά τον εναέριο χώρο με υπερπτήσεις και που μας εξαναγκάζει σε αυτή την αιματηρή ισορροπία εξοπλισμών; Το άσπρο μαύρο κάνει.Αυτή δεν είναι η δική μου ερμηνεία περί εξαιρετικών σχέσεων.Ποιές άλλες γειτονικές της βαλκανικές χώρες υφίστανται αυτές τις "εξαιρετικές σχέσεις"; Καμία νομίζω. Μόνο κατά Κουρδιστάν μεριά δρα έτσι.Και λύκοι να ήμασταν, θα είχαμε καλύτερη "φιλία" μεταξύ μας.


ΣΟΚ: Ο Παπαδήμος ζήτησε τη δήλωση Μπαρόζο για έξοδο από το ευρώ\nΒρισκεστε εδω : ΑΡΧΙΚΗ ΔΗΜΟΣΙΕΥΣΕΙΣ ΣΧΟΛΙΑ ΣΟΚ: Ο Παπαδήμος ζήτησε τη δήλωση Μπαρόζο για έξοδο από το ευρώ\nΔημιουργήθηκε στις Τετάρτη, 30 Μαϊ 2012 19:49\n«Φως» στη σκληρή δήλωση του προέδρου της Κομισιόν, Ζοζέ Μανουέλ Μπαρόζο, προ μερικών εβδομάδων ότι «η Ελλάδα θα πρέπει να σεβαστεί τις δεσμεύσεις της ή αλλιώς να φύγει από το ευρώ», ρίχνει δημοσίευμα του Reuters, που έσκασε σαν «κεραυνός εν αιθρία» στην προεκλογική περίοδο.\nΌπως αναφέρεται, η δήλωση του κ. Μπαρόζο ήρθε μετά από αίτημα του τέως πρωθυπουργού, Λουκά Παπαδήμου, σύμφωνα με πηγή της Κομισιόν, που επικαλείται το πρακτορείο.\nΗ απάντηση του τέως πρωθυπουργού.\nΆμεση ήταν η αντίδραση του τέως πρωθυπουργού, ο οποίος δήλωσε στο Βήμα:\n«Δεν ζήτησα από κανέναν να κάνει καμία δήλωση, ούτε μίλησα με πρωτοβουλία μου με κανέναν εκείνες τις ημέρες. Κάποιοι θέλουν να δημιουργήσουν πρόβλημα.»\nΣε μια συνέντευξή του στην ιταλική τηλεόραση, στις 11 Μαΐου, ο πρόεδρος της Ευρωπαϊκής Επιτροπής ερωτήθηκε για το πώς βλέπει τα σχέδια του επικεφαλής του ΣΥΡΙΖΑ Αλέξη Τσίπρα, να αμφισβητήσει τη συμφωνία διάσωσης, μετά από την επιστολή που είχε αποστείλει ο κ. Τσίπρας στους ευρωπαίους αξιωματούχους.\n«Κοιτάξτε», απάντησε. «Εάν ένα μέλος μιας λέσχης δεν σέβεται τους κανόνες, τότε είναι καλύτερα να φύγει από τη λέσχη. Και το ίδιο ισχύει και για οποιαδήποτε οργάνωση, θεσμό ή σχέδιο».\nΑλλά αυτό που είναι αξιοσημείωτο για το επεισόδιο με τον Μπαρόζο είναι ότι ο ίδιος ποτέ δεν είχε σκοπό να κάνει μια τόσο ισχυρή δήλωση.\n«Αν το έκανε, είναι επειδή του τηλεφώνησε ο Έλληνας πρωθυπουργός, Λουκάς Παπαδήμος, και του το ζήτησε», τονίζει το Reuters.\nΑισθανόμενος ένα είδος στέρησης από την αποτυχία να σχηματιστεί συνασπισμός μετά τις εκλογές της 6ης Μαΐου, ο Παπαδήμος ζήτησε από τον Μπαρόζο να πει κάτι δυνατό, ελπίζοντας πως θα μπορούσε έτσι να αφυπνίσει την ελληνική πολιτική ηγεσία, σημειώνεται.\n«Δεν ήταν πρωτοβουλία του Μπαρόζο. Ήταν ένα ευθύ αίτημα», είπε η επίσημη πηγή της Επιτροπής για τη σειρά των γεγονότων. Όμως, «δεν δούλεψε», προσέθεσε.\nΕπίκαιρα:30/05/2012 - 12:42


H Skoda βρήκε τη λύση για τη γρήγορη φόρτιση των ηλεκτρικών οχημάτων\nΠρώτη καταχώρηση: Δευτέρα, 22 Ιουνίου 2020, 08:04\nΠαράλληλα με την ανάπτυξη νέων ηλεκτροκίνητων αυτοκινήτων και plug-in hybrid, η τσεχική μάρκα εστιάζει στην έρευνα για την εξέλιξη των απαραίτητων υποδομών.\nΗ επάρκεια των σταθμών ταχείας φόρτισης είναι ένα από τα σημαντικότερα θέματα της αυτοκινητοβιομηχανίας. Αυτή τη στιγμή χρησιμοποιούνται συστήματα παρόμοια με αυτά των μπαταριών των ηλεκτρικών οχημάτων. Το μειονέκτημα αυτών είναι ότι μετά από ένα χρονικό διάστημα είναι αναγκαία η ανακύκλωσή τους, καθώς μειώνεται σημαντικά η απόδοσή τους.\nΗ Skoda, σε συνεργασία με τη Chakratec, μια start-up εταιρεία από το Ισραήλ που είναι η δημιουργός του Kinetic Power Booster, δημιούργησαν ένα πρωτοποριακό σύστημα αποθήκευσης ενέργειας που βασίζεται σε σφόνδυλο, χωρίς να απαιτούνται μπαταρίες. Η τεχνολογία αυτή επιτρέπει τη φόρτιση ηλεκτρικών αυτοκινήτων με διπλάσια ισχύ σε σχέση με αυτή που μπορεί να παρέχει το δίκτυο ηλεκτρικής ενέργειας.\nΕπιπλέον μπορεί να χρησιμοποιηθεί σε μέρη όπου η δυναμικότητα του δικτύου είναι πολύ πιο μικρή σε σχέση με αυτή που απαιτείται για γρήγορη φόρτιση. Ή, τέλος, μπορεί να φορτίσει δύο ηλεκτρικά αυτοκίνητα με «πλήρη» ταχύτητα, ενώ υπό διαφορετικές συνθήκες θα έπρεπε τα οχήματα να μοιραστούν τη διαθέσιμη χωρητικότητα.\nΜάλιστα, στο πλαίσιο της πιλοτικής λειτουργίας, η τσεχική μάρκα εγκατέστησε τον πρώτο σταθμό αυτού του τύπου στη χώρα.\nΤο μεγάλο πλεονέκτημα του συστήματος της Chakratec είναι ότι χρησιμοποιεί μηχανική μορφή αποθήκευσης ενέργειας και όχι χημική, κάτι που εγγυάται τη σταθερή απόδοση στον χρόνο. Η διάρκεια ζωής του υπολογίζεται σε 20 χρόνια.\nΕπίσης φορτίζει τις μπαταρίες με διπλάσια ισχύ σε σχέση με αυτή που παρέχει μόνο του το δίκτυο. Η ίδια η εγκατάσταση αποθήκευσης, συμπεριλαμβανομένου του συνδεδεμένου σταθμού φόρτισης, καταναλώνει ελάχιστα, περίπου 3 kWh ενέργειας για την τροφοδοσία των σφονδύλων και των εξαρτημάτων της λειτουργίας του ίδιου του σταθμού φόρτισης. Αυτό σημαίνει ότι όλη υπόλοιπη ενέργεια που προέρχεται από το δίκτυο χρησιμοποιείται για τη φόρτιση των μπαταριών των ηλεκτρικών αυτοκινήτων.\nΤελευταία ενημέρωση: Δευτέρα, 22 Ιουνίου 2020, 08:24


Ο Γιώργος Αμερικάνος μιας άλλης Ελλάδος | SDNA\n7 Οκτωβρίου 2015, 07:16\nΤελευταία ανανέωση: 7 Οκτωβρίου 2015, 07:16\nΈνα ακόμα καρφί στο φέρετρο μιας Ελλάδος που σήμερα δεν υπάρχει πια ήταν πριν δύο χρόνια ο θάνατος του Γιώργου Αμερικάνου.\nΑπομακρύνεται όλο και περισσότερο η θερμοκρασία μιας άγνωστης στη σημερινή γενηά βαλκανικής μικροκοινωνίας με την απώλεια του μεγάλου μπασκετμπωλίστα. Μοιάζει και μ’έναν προσωπικό χαμό, σα να χάθηκε κάποιος μακρυνός συγγενής, ένας φίλος από τα παληά, για όσους Έλληνες τον βίωσαν σαν αθλητή της ΑΕΚ και της εθνικής ομάδος.\nΟ Γιώργος Αμερικάνος, τον οποίον πάντα θα θυμάται η Ιστορία διότι κατοχυρωμένα είναι μέσα στις καταγεγραμμένες πρωτοκαθεδρίες, μεσουράνησε πριν ο τόπος μας γνωρίσει τα drugs, το lifestyle, το gossip, αλλά και το αίσχος της γηπεδικής κερκίδας.\nΣτον αθλητισμό λειτουργούσε ακόμα το επικό, το ηρωϊκό, το πρωταγωνιστικό για τους κορυφαίους, για τους πρώτους, όχι το φιρμάτο, το βεντετίστικο. Οι ομάδες ήταν δημιουργήματα αγάπης, κατάθεση ψυχής ανθρώπων παθιασμένων με το ποδόσφαιρο, με το μπάσκετ, με το στίβο.\nΔΙΑΒΑΣΕ ακόμα Η κούρσα στο διάστημα